
ACTA APOSTOLICAE SEDIS 


COMMENTARIUM OFFICIALE 


ACTA PU PP. XU 


LITTERAE ENCYCLICAE 


AD VENERABILES FRATRES PATRIARCHAS, PRIMATES, ARCHIEPISCOPOS, 
EPISCOPOS ALIOSQUE LOCORUM ORDINARIOS, PACEM ET COMMU- 
NIONEM CUM APOSTOLICA SEDE HABENTES: DE OECUMENICA CHAL- 


CEDONENSI SYNODO QUINDECIM ABHINC SAECULIS CELEBRATA. 


PIUS PP. XII 
VENERABILES FRATRES 
SALUTEM ET APOSTOLICAM BENEDICTIONEM 


Sempiternus Rex Christus, antequam Petro, Ioannis filio, 
Ecclesiae polliceretur principatum, percontatus discipulos, quid 
de Se homines ipsique Apostoli sentirent, singulari laudavit 
praeconio fidem, cunctas infernas concutiones et procellas vi- 
cturam, quam ille, caelestis Patris coruscante lumine, hisce de- 
claraverat verbis: « Tu es Christus, Filius Dei vivi ».* Hanc 
fidem, quae Apostolorum coronas, Martyrum palmas, lilia Vir- 
ginum parat quaeque est virtus Dei in salutem omni credenti, ’ 
tres potissimum Oecumenicae Synodi efficaciter tuitae sunt et 
luculenter collustrarunt: Nicaena nempe, Ephesina et Chalce- 
donensis; ex qua quidem peracta hoc labente anno quindecim 
revoluta explentur saecula. Decet autem ad laetissimum hoc 


1 Matin., 16, 16. 
7 Cfr. Rom., 1, 16. 


40 - Acta, vol. XVIII, n. 14. — 5-10-1951. 

concelebrandum eventum tum Romae tum toto catholico orbe 

pa peragi sollemnia, quae, debitis persolutis Deo gratiis, omnium 

salutarium consiliorum satori, suaviter commoto animo indi- 
a cimus. : 

Quemadmodum enim fel. rec. Decessor Noster Pius XI Sa- 
crum Nicaenum Concilium anno mcmxxv in hac alma urbe sol- 
lemniter commemorari voluit, itemque Sacrum Ephesinum Con- 
cilium anno Mcmxxxi per Encyclicas Litteras Luz veritatis in 
memoriam revocavit, ita et Nos hasce per Litteras parili aesti- 
matione et cura Chalcedonense Concilium recensemus: Synodi 
| quippe Ephesina et Chalcedonensis cum ipsam hypostaticam 
ee Verbi Incarnati unionem spectent, indissolubili vinculo inter 
se conectuntur; utraque iam antiquitus summo pollent honore 
tum apud Orientales, quos penes etiam liturgica commemora- 
tione recoluntur, tum apud Occidentales, teste ipso S. Gregorio 
cognomine Magno, qui eadem extollens haud secus ac duo su- 
periore saeculo celebrata Oecumenica Concilia, Nicaenum nem- 
pe et Constantinopolitanum, hanc mentione dignam protulit 
sententiam: « In his, velut in quadrato lapide, sanctae fidei 
structura consurgit, et cuiuslibet vitae atque actionis exsistat, 
quisquis eorum soliditatem non tenet, etiam si lapis esse cer- 
nitur, tamen extra aedificium iacet ».* 

Hoc sane eventum eiusque rerum adiuncta si intento animo 
considerentur, duo prae ceteris emergunt et eminent, quae, 
quanium fieri potest, in apricum proferre volumus: nempe Ro- 
mani Pontificis primatus, qui e gravissima fidei christologica 
controversia aperte eluxit, ac magnum pondus atque momen- 
tum Chalcedonensis in re dogmatica definitionis. [lum ne mo- 
rentur, maiorum suorum instituta et exempla secuti, debita ve- 
reri observantia ii qui, ob nequitiam temporum, praesertim in 
Orientalibus regionibus, ab Ecclesiae gremio et unitate sunt 
seiuncti; hanc, vero, purioribus mentis oculis, ad Christi arca- 
num penetrantes, integram tandem excipiant qui Nestorianis 


* Registrum Epistularum, I, 25 (al. 24): PL 77, 478; ed. Ewald, I, 36. 

et Eutychianis erroribus implicantur; eandemque altius et ve- 
rius ii perpendant qui, nimio novarum rerum studio permoti, 
in mysterio, quo redempti sumus, dignoscendo sancte et in- 
violabiliter positos terminos aliquantum audent excutere. Om- 
nes denique, qui catholico nomine censentur, validum inde 
incitamentum sumant, ut evangelicam incomparabilis pretii 
margaritam, labis immunem profitentes et servantes fidem, hanc 
animo et ore colant, addito, quod praecipuum est, suae ipso- 
rum obsequio vitae, in qua quidquid absonum, indecorum, vi- 
tuperabile est, auxiliante Dei misericordia, facessat et virtutum 
nitor refulgeat; ita enim eveniet ut Illius sint divinitatis con- 
sortes, qui humanitatis nostrae fieri dignatus est particeps. 


Iamvero, ut ex ordine procedamus, quae commemorantur 
tes gestae ab exordio sunt repetendae. Totius controversiae au- 
ctor, quae in Chalcedonensi agitata est Synodo, Eutyches fuit, 
presbyter et in perinsigni Constantinopolitanae urbis coenobio 
archimandrita. Qui cum Nestorianam haeresim, ex qua duae in 
Christo asseverabantur esse personae, acerrime impugnaret, in 
contrarium incidit errorem. 

«Multum imprudens et nimis imperitus»‘ obstinato praeter 
modum ingenio, haec adfirmabat: duo sunt distinguenda tem- 
poris momenta: ante Incarnationem duae erant Christi na- 
turae, humana nempe et divina; post unionem vero una tan- 
tum extitit, cum Verbum hominem absorbuisset; ex Maria 
Virgine ortum est Domini corpus, hoc tamen non est nostrae 
substantiae et materiae; siquidem humanum idem est, non ta- 
men consubstantiale nobis neque ei quae Christum secundum 
carnem peperit;° quocirca non in vera humana natura Christus 
est natus, passus, cruci adfixus et e sepulcro resurrexit. 

Hac in re non animadvertebat Eutyches ante unionem nullo 
pacto humanam exstitisse Christi naturam, quippe quae ipso 
tempore Eius conceptionis esse coeperit; post unionem vero ab- 


“Leo M. ad Flavianum (Ep. 28,1: P/, 54, 755s.). 
* Cfr. Flavianus ad Leonem M. (Ep. 26: PI 54, 745). 

surdum esse opinari unam tantum ex duabus naturis coale- 
scere, quia nulla prorsus ratione duae verae certaeque naturae 
ad unam reduci possunt, eo vel magis quod natura divina in- 
finita ac immutabilis est. 

Qui sana mente huiusmodi opinationes consideraverit, fa- 
cile viderit totum divinae dispensationis mysterium in umbra- 
rum inania et intractabilia defluere. 

Hoc sane prorsus novum, absurdum, Prophetarum oraculis 
et Evangelii vocibus, necnon apostolico Symbolo et Nicaenae 
fidei sancito dogmati repugnantissimum, ex Valentini et Apol- 
linaris caveis depromptum, iis qui recte sapiebant facile patuit. 

In peculiari quadam Synodo, Constantinopoli coacta, cui 
Sanctus Flavianus eiusdem urbis Antistes praeerat, Eutyches, 
qui suos errores per monasteria pertinaciter et late dissemina- 
bat, ab Eusebio Dorylaei Episcopo haeresis aperte incusatus, 
condemnatus est. Quod quasi per iniuriam contra se esset fa- 
ctum, qui Nestorianam impietatem repullulantem reprimeret, 
ad nonnullorum Antistitum, quorum praepollebat auctoritas, 
iudicium provocat. Huiusmodi reclamationis litteras ipse San- 
ctus Leo Magnus, Apostolicae Sedis Antistes, accepit, cuius 
splendidae solidaeque virtutes, vigil religionis et pacis stu- 
dium, veritatis et Romanae Cathedrae dignitatis strenua tuitio, 
modulatissimo eloquio par in agendis rebus dexteritas in inex- 
plebilem sui admirationem cuncta aeva traducunt. Quo nemo 
alius videbatur efficientior et aptior ad Eutychianum errorem 
refellendum, quippe qui in allocutionibus et litteris suis pia 
magnificentia et magnifica pietate extollere et celebrare soleret 
unius personae geminaeque in Christo naturae numquam satis 
praedicandum arcanum: «Catholica Ecclesia hac fide vivit, 
hac proficit, ut in Christo Iesu nec sine vera Divinitate hu- 
manitas, nec sine vera credatur humanitate Divinitas ». ° 

Atqui cum archimandrita Eutyches Romani Pontificis pa- 
trocinio diffideret, versus ad artes et dolos, per Chrysaphium, 
quocum arcta erat familiaritate coniunctus, imperatori Theo- 


* Leonis M. Ep. 28, 5 (PL 54, 

dosio II carissimum, a principe impetravit, ut sua causa re- 
cognosceretur et Ephesi alterum cogeretur Concilium eidemque 
Dioscorus, Alexandrinorum Episcopus, praeesset. Qui illi per- 
quam amicus et Flaviano, Antistiti Constantinopolitano, infen- 
sus, dogmatum falsa similitudine captus, dictitabat, quemad- 
modum Cyrillus, decessor suus, unam in Christo personam, 
ita unam in Christo post « adunationem » naturam se velle 
strenuissime defendere. Illuc, rei pacificandae causa, Leo Ma- 
gnus Legatos mittere non recusavit, qui, praeter alias, duas 
epistulas deferrent, alteram ad Synodum, alteram ad Flavia- 
num, ubi Eutychiana errata perfectae cumulataeque doctrinae 
nitore refutabantur. 

At vero in hac Ephesina Synodo, cui a Leone « Latroci- 
nium » merito inditum nomen, Dioscoro et Eutychete imperi- 
tantibus, omnia vi manuque misceri coepta sunt; Apostolicis 
Legatis primus in assessu locus denegatus; Pontificis Maximi 
litterae legi prohibitae; per dolos et minas Episcoporum suf- 
fragia extorta; praeter alios Flavianus haeresis crimine insimu- 
latus, pastorali munere exutus et in vincula coniectus, ubi ter- 
restri functus est vita. Furentis Dioscori eo postea temeritas 
processit, ut — infandum nefas — in apostolicae potestatis 
culmen excommunicationis telum intorquere sit ausus. Si- 
mulac res in praedatorio conciliabulo inique gestas ab Hilaro 
diacono pernovit, Leo cuncta illic decreta factave improbavit 
ac retractanda edixit, acerbo quidem moerore correptus, cuius 
et crebra materies erat etiam multorum deiectorum Antistitum 
ad ipsius iudicium provocatio. 

Memoratu digna sunt ea quae tunc Flavianus et Theodore- 
tus Cyrensis ad Summum Ecclesiae Pastorem scripserunt. Fla- 
viani haec sunt verba: « Cum velut ex condicto quodam om- 
nia adversum me iniqua procederent, post illam iniustam vo- 
cem quam contra me emisit [Dioscorus], sicut ipsi placuit, me 
appellante thronum Apostolicae Sedis principis Apostolorum 
Petri et universam beatam quae sub Vestram Sanctitatem est 
Synodum, statim me circumvallat multitudo militaris et. vo- 

lentem me ad sanctum altare confugere non concessit, sed nite- 
batur de ecclesia trahere ».’ Theodoreti autem haec: «Si Pau- 
lus, praeco veritatis ... ad magnum Petrum se contulit... multo 
magis nos humiles et pusilli ad Apostolicam Sedem vestram 
accurrimus, ut Ecclesiarum ulceribus remedium a Vobis ac- 
cipiamus. Vobis enim primas partes in omnibus tenere con- 
venit... Ego Apostolicae vestrae Sedis exspecto sententiam... 
Ante omnia ut a Vobis docear oro an me oporteat in hac iniu- 
sta depositione acquiescere, annon: Vestram enim sententiam 
exspecto ». 

Ad tantam labem delendam frequentibus litteris institit Leo 
Theodosium et Pulcheriam urgere, ut ii nimis adflictis: rebus 
mederentur adeoque intra Italiae fines novum Concilium, Ephe- 
sina admissa purgaturum, cogeretur. Cum vero imperatorem 
Valentinianum III eiusque matrem Gallam Placidiam et coniu- 
gem Eudoxiam in Vaticanam Basilicam ingredientes, Episco- 
porum stipatus corona, excepisset, cum gemitibus et fletu, eis 
persuasit, ut pro viribus Ecclesiae ingravescenti squalori pro- 
tinus praestarent remedium. Scripsit Augustus Augusto, ipsae 
scripsere Reginae. At frustra: Theodosius, astu et fraudibus 
circumventus, nihil quod perperam actum erat, emendavit. 
Cum autem ipse improviso interiit, eius soror Pulcheria im- 
perio potita, Marcianum sibi coniugem et imperii socium acci- 
vit, qui ambo religionis et sapientiae laude sunt praeclari. Tum 
Anatolius, qui in Flaviani locum a Dioscoro, violato iure, suf- 
fectus erat, Leonis ad Flavianum de Incarnatione Domini epi- 
stulae subscripsit; Flaviani exuviae illustri pompa Constanti- 
nopolim translatae; deturbati e suis sedibus Episcopi in pri- 
stinum restituti; ac communis Eutychianae contagionis dete- 
statio invalescere coepit, ita ut haud amplius videretur indi- 
cendum esse Concilium, eo vel magis quod ob barbarorum in- 
cursiones Romani Imperii status tutus non erat. 


” Scuwartz, Acta Conciliorum Oecumenicorum, II, vol. II, pars prior, p. 78. 
* Theodoretus ad Leonem M. (Ep. 52, 1. 5. 6: PL 54, 847 et 851; cfr. PG 83, 1311s. 
et 1315 s.). 

Nihilo secius hoc habitum celebratumque est, Imperatore 
optante, Summo autem annuente Pontifice. 

Chalcedon erat urbs Bithyniae, prope Bosporum Thracium, 
e conspectu Constantinopolis, quae in opposito litore est sita. 
Huc in amplissimam suburbanam basilicam S. Euphemiae Vir- 
ginis et Martyris octavo Idus Octobres a Nicaena urbe profecti, 
ubi hac de causa iam congregati erant, una convenere patres, 
omnes ex Orientalibus regionibus, duobus Afris exceptis domo 
profugis. 

In meditullio Evangeliorum posito codice, ante sacri alta- 
ris cancellos undeviginti Imperatoris et Senatus procuratores se- 
debant. Pontificiae Legationis munera obierunt religiosissimi 
viri Paschasinus Lilybetanus in Sicilia Antistes, Lucentius 
Asculanus Episcopus, Bonifatius et Basilius presbyteri, quibus 
additus est Iulianus Coénsis Episcopus, ut iis curam actionem- 
que suam adiutricem impenderet. Romani Pontificis Legati, pri- 
mi inter Episcopos considebant; primi nominantur, primi lo- 
quuntur, primi actibus subscribunt; delegata, qua praediti sunt 
auctoritate, aliena roborant aut reiciunt suffragia, ut manifesto 
contigit in damnatione Dioscori, quam hisce verbis ratam ha- 
buerunt: « Sanctissimus et beatissimus Archiepiscopus magnae 
et senioris Romae Leo, per nos et per praesentem sanctam 
Synodum, una cum ter beatissimo et omni laude digno beato 
Petro Apostolo, qui est petra et crepido catholicae Ecclesiae, 
et rectae fidei fundamentum, nudavit eum [Dioscorum] tam 
episcopatus dignitate, quam etiam et ab omni sacerdotali alie- 
navit ministerio ».° 

Ceterum Pontificios Legatos non solummodo praesidendi au- 
ctoritatem exercuisse, verum etiam ab omnibus conciliaribus 
patribus, nemine adversante, iis praesidendi ius et honorem 
agnitum esse liquido constat ex synodica epistola ad Leonem 
missa: « Tu quidem — iidem scribunt — sicut membris ca- 


* MANSsI, Conciliorum amplissima collectio, VI, 1047 (Act. III); Scuwarrz, II, vol. I, 
pars altera, p. 29 [225] (Act. ID. 

put, praeeras in his qui tuum tenebant ordinem benevolentiam 
praeferens ».*° 

Nostrum non est hic singula synodalia gesta revolvere, sed 
praecipua tantum, prout veritati in lumine collocandae et re- 
ligioni fovendae utilia sunt, breviter attingere. Itaque non pos- 
sumus, cum de Sedis Apostolicae dignitate quaestio agitetur, 
illius Concilii canonem XXVIII silentio praeterire, quo Con- 
stantinopolitanae episcopali sedi, utpoie imperiali urbi, alter 
post Romanam sedem honoris locus tribuebatur. Quamvis ibi- 
dem nihil contra divinum iurisdictionis primatum, qui quidem 
pro explorato habebatur, actum esset, tamen idem canon, ab- 
sentibus ac dein contradicentibus Pontificiis Legatis conflatus, 
atque adeo clandestinus et subrepticius, quavis iuris vi desti- 
tutus est et a S. Leone multas per litteras reprobatus et dam- 
natus. Cui, ceterum, rescissoriae sententiae acquievere Mar- 
cianus et Pulcheria, imo etiam et ipse ‘Anatolius, qui male 
ausum excusans, ita ad Leonem scripsit: « De his autem quae 
Constantinopolitanae gratia sedis sancita sunt in Chalcedonensi 
nuper universali Synodo, pro certo Beatitudo Vestra hoc habeat, 
nullam esse culpam in me..., sed Constantinopolitanae Eccle- 
siae reverendissimus clerus est, qui hoc habuit studium...; cum 
et sic gestorum vis omnis et confirmatio auctoritati Vestrae Bea- 
titudinis fuerit reservata ».” 


At veniendum denique est ad totius causae cardinem, vide- 
licet ad sollemnem catholicae fidei definitionem, qua Eutyche- 
tis perniciosus error repudiatus et damnatus est. In eiusdem Sa- 
crae Synodi actione quarta imperialibus proceribus id poscen- 
tibus, ut novum fidei Symbolum conderetur, Paschasinus Pon- 
tificius Legatus, communis voti interpres, respondit minime hoc 
oportere, cum fidei Symbolorum et canonum ab Ecclesia rece- 
ptoruin satis iam esset: inter quae, hac super causa, primas 
agere partes epistulam Leonis ad Flavianum: « Tertio vero 


** Synodus Chalcedonensis ad Leonem M. (Ep. 98, 1: PL 54, 951; Mansi, VI, 147). 
» Anatolius ad Leonem M. (Ep. 132, 4: PL 54, 1084; Mansi, VI, 278 s.). 

[id.est post Symbola Nicaenum et Constantinopolitanum. eo- 
rumque declarationem a 8. Cyrillo in Ephesina Synodo pera- 
ctam] beatissimi atque apostolici viri, universalis Ecclesiae pa- 
pae Leonis, Nestorii et Eutychetis haeresim damnantis, directa 
scripta, quid vera fides habeat, exposuerunt. Similiter vero et 
sancta Synodus hanc fidem tenet, hanc sequitur ».” 

Iuvat hic memorare praegraves huiusmodi 8. Leonis de Ver- 
bi Incarnatione litteras ad Flavianum in tertia Concilii actione 
recitatas esse; ac vixdum anagnostae vox conticuerat, omnes qui 
aderant uno animo et ore conclamasse: « Haec patrum fides, 
haec Apostolorum fides. Omnes ita credimus, orthodoxi ita cre- 
dunt. Anathema ei qui ita non credit. Petrus per Leonem ita 
locutus est 

Post haec, summo omnes consensu professi sunt Romani 
Antistitis documentum cum Nicaeno et Constantinopolitano 
Symbolis plane et perfecte convenire. Nihilo secius in syno- 
dali actione quinta, iterum iterumque Marciani ac Senatus pro- 
curatoribus id efflagitantibus, a lecto Consilio ex variis regio- 
nibus Episcoporum qui in oratorio aedis S. Euphemiae conve- 
nerant, nova exarata est fidei definitio; eaque ex prologo quo- 
dam, ex Symbolis Nicaeno et Constantinopolitano tum primum 
promulgato et ex sollemni Eutychianae doctrinae condemna- 
tione constat. Hanc vero fidei regulam conciliares patres una- 
nima consensione comprobarunt. 

Rei pretium esse nunc, Venerabiles Fratres, putamus, ut in 
enucleando Romani Pontificis documento, praeclarissimo ca- 
tholicae fidei vindice, aliquantisper immoremur. Ante omnia 
contra Eutychem haec asserentem: « Confiteor ex duabus na- 
-turis fuisse Dominum nostrum ante adunationem; post aduna- 
tionem vero unam naturam confiteor »,'* haud sine animi in- 
dignatione ita fulgurantis veritatis iubar sanctissimus Antistes 
opponit: « Miror tam absurdam tamque perversam eius profes- 


12 Mansi, VII, 10 
1S SonwakrTz, II, vol. I, pars altera, p. 81 [277] (Act. I1]); Mansi, VI, 971 (Act. II). 
"* S. Leonis M. Ep. 28, 6 (PL 54, 777). 

sionem nulla iudicantium increpatione reprehensam...; cum tam 
impie duarum naturarum ante Incarnationem Unigenitus Dei 
Filius fuisse dicatur, quam nefarie postquam Verbum caro fa- 
ctum est, natura in eo singularis asseritur».** Neque tenuiore 
impetu Nestorium, qui in devii itineris contraria ruit, idem 
percellit: « Propter hanc ergo unitatem personae in utraque na- 
tura intelligendam, et Filius hominis legitur descendisse de cae- 
lo, cum Filius Dei carnem de ea Virgine de qua est natus, as- 
sumpserit. Et rursus Filius Dei crucifixus dicitur ac sepultus, 
cum haec non in Divinitate ipsa, qua Unigenitus consempiter- 
nus et consubstantialis est Patri, sed in naturae humanae sit 
infirmitate perpessus. Unde Unigenitum Filium Dei crucifixum 
et sepultum omnes etiam in Symbolo confitemur ».** 

Praeter utriusque in Christo naturae distinctionem perspicue 
illine evincitur distinctio quoque proprietatum et operationum, 
quae geminae sunt illius naturae: « Salva igitur, ait, proprie- 
tate utriusque naturae, et in unam coéunte personam, susce- 
pta est a maiestate humilitas, a virtute infirmitas, ab aeterni- 
tate mortalitas ».’’ Et rursus: « Tenet enim sine defectu pro- 
prietatem suam utraque natura ».”* 

Attamen duplex illarum proprietatum et operationum se- 
ties uni Verbi Personae attribuuntur, quia « Unus... idem- 
que est... vere Dei Filius et vere hominis Filius ».** Unde: « Agit 
enim utraque forma cum alterius communione quod proprium 
est, Verbo scilicet operante quod Verbi est, et carne exse- 
quente quod carnis est ».*° Usitata hic apparet idiomatum, ut 
aiunt, communicatio quam Cyrillus contra Nestorium iure vin- 
dicavit, solido hoc innixus effato utramque Christi naturam in 
unica Verbi persona subsistere, Verbi nempe ex Patre ante 


Ibid. 

* Ep. 28, 5: PL 54, 771; cfr. Auacustinus, Contra sermonem Arianorum, c. 8 (PL 
42, 688). 

Ep. 28, 3: PL 54, 763; cfr. S. Leonis M. Serm. 21, 2 (PL 54, 192). 

* Ep. 28, 3: PL 54, 765; cfr. Serm. 23, 2 (PL 54, 201). 

* Ep. 28, 4 (PL 54, 767). : 

* Ibid. 

saecula geniti, secundum divinitatem, et ex Maria, secundum 
humanitatem, in tempore nati. 

Haec ex Evangelio hausta celsaque doctrina, id haud diffitens 
quod in Ephesina Synodo decretum fuerat, reicit Eutychem, 
dum non parcit Nestorio; eidemque absolute perfecteque reso- 
nat Chalcedonensis Concilii dogmatica definitio, quae pariter 
in Christo duas distinctas naturas unamque personam perspi- 
cue et presse pronuntiat his verbis: « Sancta et magna et uni- 
versalis Synodus... [eos], qui duas quidem ante unitatem na- 
turas Domini fabulantur, unam vero post unitionem confin- 
gunt, condemnat. Sequentes igitur sanctos Patres, unum eun- 
demque confiteri Filium et Dominum nostrum Iesum Christum 
consonanter omnes docemus, eundemque perfectum in deitate 
et eundem perfectum in humanitate, Deum verum et hominem 
verum, eundem ex anima rationali et corpore, consubstantia- 
lem Patri secundum deitatem, consubstantialem nobis eundem 
secundum humanitatem per omnia nobis similem absque pec- 
cato: ante saecula quidem de Patre genitum secundum deita- 
tem, in novissimis autem diebus eundem propter nos et propter 
nostram salutem ex Maria Virgine Dei genitrice secundum hu- 
manitatem; unum eundemque Christum, Filium, Dominum, 
Unigenitum, in duabus naturis inconfuse, immutabiliter, in- 
divise, inseparabiliter agnoscendum; nusquam sublata differen- 
tia naturarum propter unitionem, magisque salva proprietate 
utriusque naturae, et in unam personam atque subsistentiam 
concurrente: non in duas personas partitum aut divisum, sed 
unum eundemque Filium et Unigenitum Deum Verbum, Do- 
minum Iesum Christum ».* 

Quodsi quaeratur, quanam ex ratione id contingat, ut in op- 
pugnando errore tanto nitore tantaque efficacitate Chalcedo- 
nensis Concilii elocutiones praepolleant, inde remur potissimum 
hoc provenire, quod ibidem, qualibet amota ambiguitate, pro- 
priissime: nomina adhibentur. Etenim in Chalcedonensi fidei 
definitione vocibus personae et hypostasis (1pécwmov-imdortaats) 


2! MansI, VII, 114 et 115. 

eadem notio subicitur; nomini autem naturae (pvois) alia vis 
inest neque unquam eius significatio pro illis nominibus su- 
mitur. 

Quapropter falso olim Nestoriani et Eutychiani opinabantur 
et aliqui nunc temporis rerum gestarum scriptores dictitant 
Chalcedonensem Synodum id quod in Ephesina statutum erat 
emendasse. Quin imo altera alteram perficit, ita ut praecipuae 
doctrinae christologicae synthesis seu compositio in oecume- 
nicis Synodis Constantinopoli secundo ac tertio celebratis vigen- 
tior liqueat. 

Dolendum sane est, quod veteres quidam Chalcedonensis 
Concilii adversarii, monophysitae quoque vocati, tam illimem, 
sinceram, integram fidem, ex verbis quibusdam antiquorum 
perperam intellectis, respuerunt. Quamvis enim repugnarent Eu- 
tycheti absurde loquenti de Christi naturarum commixtione, ta- 
men pertinaciter haeserunt pernotae sententiae: « Una natura 
Dei Verbi incarnata», qua Sanctus Cyrillus Alexandrinus tam- 
quam aS. Athanasio tradita usus est, recto tamen mentis sensu, 
cum naturam ad ipsam personam significandam transferret. 
A Chalcedonensibus vero patribus quod in illis vocibus labile 
et incertum erat prorsus fuit ademptum: aequantes enim no- 
mina quae in trinitaria theologia adhibentur iis, quae Domini- 
cam Incarnationem enuntiant, idem fecerunt naturam et es- 
sentiam (ovcia), idem personam et hypostasim, a quibus duo 
superiora nomina omnino distinguenda esse putarunt, dum a 
praedictis dissidentibus aequiparatur natura personae, non au- 
tem essentiae. Usitato igitur et puro sermone dicendum est in 
Deo unam esse naturam, tres personas; in Christo autem unam 
personam, duas naturas. 

Ex nuper allata ratione evenit, ut nunc quoque nonnulli 
dissidentium coetus in Aegypto, Aethiopia, Syria, Armenia et 
alibi, in definienda Dominicae Incarnationis doctrina, verbis 
praecipue a recto tramite deflectere videantur; quod quidem ex 
eorum liturgicis et theologicis documentis coniectari licet. 

Ceterum iam saeculo decimo secundo aliquis, qui apud Ar- 

menos summa pollebat auctoritate, quidnam ipse hac de re co- 
gitaret, candido aperiebat eloquio: « Dicimus Christum unam 
naturam non confusione secundum Eutychem, neque diminu- 
tione iuxta Apollinarem, sed iuxta Cyrillum Alexandrinum, 
qui in libro Scholiorum adversus Nestorium ait: Una est natu- 
ra Verbi incarnati, quemadmodum et Patres docuerunt ... Et 
nos quoque ex Sanctorum traditione id dicimus, minime vero 
iuxta heterodoxorum sententiam aut confusionem aut commu- 
tationem vel alterationem introducentes in unionem Christi, 
asserentes unam naturam, sed pro hypostasi, quam in Christo 
et vos dicitis; quod rectum est atque a nobis concessum, quod- 
que idem valet omnino ac nostrum effatum: Unam naturam ... 
Nec renuimus dicere “duas naturas”, dummodo non intelliga- 
tur per divisionem iuxta Nestorium, sed ut inconfusio demon- 
stretur adversus Eutychem et Apollinarem ».” 

Si tum est culmen gaudii et consummatio laetitiae sanctae 
cum in rem illud deducitur Psalmi: « Ecce quam bonum et 
quam iucundum habitare fratres in unum »;” si tum Dei glo- 
ria Maximae omnium utilitati iuncta collucet, cum plena veri- 
tas et plena caritas Christi oves consociant, viderint ipsi, quos 
supra amanter et dolenter memoravimus, an fas sit et expe- 
diat se, praesertim ob quandam initio exortam verborum am- 
biguitatem, adhuc distinere ab Ecclesia una et sancta, fundata 
in sapphiris, ** in Prophetis videlicet et-Apostolis, ipso summo 
angulari lapide Christo Iesu!** 

Contra Chalcedonensem fidei professionem vehementer pu- 
gnat etiam, extra catholicae religionis saepta latius diffusum, 
opinionis commentum, cui locus quidam epistulae Pauli Apo- 
stoli ad Philippenses ** temere et perperam intellectus an- 


22 Ita Nerses IV (+ 1173) in Libello confessionis fidei, ad Alexium supremum exer- 
citus byzantini Ducem (I. Caprevcerti, S. Narsetis Claiensis, Armenorum Catholici, 
opera, I, Venetiis, 1833, pp. 182-183). 

Cfr. Is., 54, 

5 Cfr. Eph., 2, 20. 

%* Philipp., 2, 7. 

sam et speciem praebuit — kenotica doctrina vocatum — ex 
quo in Christo Verbi divinitatis ademptio confingitur: nefan- 
dum quidem inventum, quod, aeque atque ei oppositus do- 
cetismus reprobandum, integrum Incarnationis et Redemptio- 
nis mysterium in exsanguia et vana spectra traducit. «In inte- 
gra... veri hominis perfectaque natura — ita granditer Leo Ma- 
gnus docet —- verus natus est Deus, totus in suis, totus in no- 
stris ».?’ 

Quamvis nihil prohibeat quominus humanitas Christi, etiam 
psychologica via ac ratione, altius investigetur, tamen in ar- 
duis huius generis studiis non desunt qui plus aequo vetera 
linquant, ut nova astruant et auctoritate ac definitione Chalce- 
donensis Concilii perperam utantur, ut a se elucubrata suf- 
fulciant. 

Hi humanae Christi naturae statum et conditionem ita pro- 
vehunt ut eadem reputari videatur subiectum quoddam sui iu- 
ris, quasi in ipsius Verbi persona non subsistat. At Chalcedo- 
nense Concilium, Ephesino prorsus congruens, lucide asserit 
utramque Redemptoris nostri naturam « in unam personam 
atque subsistentiam » convenire vetatque duo in Christo poni 
individua, ita ut aliquis « homo assumptus », integrae auto- 
nomiae compos, penes Verbum collocetur. 

S. Leo autem non solum eandem amplectitur sententiam, 
verum etiam indicat et ostendit fontem, ex quo pura huius- 
modi instituta derivat: « Quidquid, ait, a nobis scriptum est, 
ex apostolica et evangelica probatur sumptum esse doctrina ».** 

Re quidem vera, Ecclesia a priscis temporibus et scriptis do- 
cumentis et sermonibus et liturgicis precibus aperte absoluteque 
profitetur Unigenitum ex substantia Patris Dei Filium, Domi- 
num nostrum Iesum Christum, Verbum incarnatum, in terris 
natum esse et passum, crucis stipiti adfixum atque, postquam 
e sepulcro resurrexerat, ad caelos ascendisse. Praeter haec, Sa- 


** Ep. 28, 3: PL 54, 763. Cfr. Serm. 23, 2 (PL 54, 201). 
*s Ep. 152 (PL 54, 1123). 

crarum Scripturarum eloquia uni Christo, Filio Dei, humana 
eidemque, Filio hominis, tribuunt divina. 

Evangelista siquidem Ioannes declarat: « Verbum caro fa- 
ctum est»;?? Paulus autem de Eo scribit: «Qui cum in forma 
Dei esset... humiliavit semetipsum, factus obediens usque ad 
mortem »;*° vel: « At ubi venit plenitudo temporis, misit Deus 
Filium suum factum ex muliere »;** ac Divinus ipse Redemptor 
indubitabiliter pronuntiat: « Ego et Pater unum sumus »;* et 
rursus: « Exivi a Patre et veni in mundum ».** Superna origo 
Redemptoris nostri item ex hoc Evangelii loco coruscat: « De- 
scendi de caelo, non ut faciam voluntatem meam, sed volun- 
tatem eius, qui misit me». ** Atque ex eo: « Qui descendit, ipse 
est et qui ascendit super omnes caelos».** Quem quidem ser- 
monem ita S. Thomas Aquinas commentando collustrat: « Qui 
descendit, ipse est qui ascendit. In quo designatur unitas 
personae Dei et hominis. Descendit enim... Filius Dei assu- 
mendo humanam naturam, ascendit autem Filius hominis se- 
cundum humanam naturam ad vitae immortalis sublimitatem. 
Et sic est idem Filius Dei, qui descendit et Filius hominis qui 
ascendit ». ** 

Hanc eandem sententiam praeclare Decessor Noster Leo M. 
hisce verbis enuntiaverat: « Quia... iustificandis hominibus hoc 
principaliter opitulatur, quod Unigenitus Dei etiam Filius ho- 
minis esse dignatus est, ut dyoovc10s Patri Deus, id est unius 
substantiae, idem homo verus et secundum carfiem matri con- 
substantialis exsisteret; utroque gaudemus, quia non nisi utro- 
que salvamur: in nullo dividentes visibilem ab invisibili, cor- 
poreum ab incorporeo, passibilem ab impassibili, palpabilem ab 
impalpabili, formam servi a forma Dei; quia etsi unum ma- 


3° Toan., 1, 14. 

*° Philip., 2, 6-8. 

Gal., 4, 4. 

*2 Toan., 10, 30. 

ToaNn., 16, 28. 

*4 Toan., 6, 38. 

Eph., 4, 10. 

** §. Tuomas, Comm. in Ep. ad Ephesios, c. IV, lect. III, circa finem. 

net ab aeternitate, aliud coepit a tempore; quae tamen in uni- 
tatem convenerunt, nec separationem possunt habere nec fi- 
nem ».*’ 

Tantummodo igitur si sancta et indemni fide credatur unam 
in Christo esse personam, Verbi scilicet, in quam duae na- 
turae, prorsus invicem distinctae, divina et humana, diversae 
quoque proprietatibus et operationibus, confluunt, redemptio- 
nis nostrae magnificentia et pietas apparent numquam satis 
enarrandae. 

O celsitas misericordiae et iustitiae Dei, quae sontibus sub- 
venit et filios sibi comparavit! O incurvati deorsum caeli, ut, 
hiemalibus abscedentibus brumis, flores apparerent in terra no- 
stra** et fieremus novi homines, nova creatura, novum figmen- 
tum, gens sancta subolesque caelestis! Nimirum Verbum carne 
sua vere est passum, in cruce sanguinem suum fudit Aeterno- 
que Patri perquam effluens satisfactionis pretium pro nobis 
noxiis exsolvit: ex quo fit, ut salutis spes certa illis adfulgeat, 
qui fide non ficta et caritate non segni Ipsi adhaereant et, par- 
tae ab Eo gratiae auxilio, iustitiae fructus producant. 


Tam insignium et gloriosorum Ecclesiae annalium evocata 
memoria sponte naturaque sua efficit, ut ad Orientales aman- 
tiore paternae voluntatis Nostrae affectu, cogitationes Nostras 
convertamus. Sacrosancta enim Chalcedonensis universalis Sy- 
nodus ipsorum praecipuae est monumentum laudis, cuncta 
haud dubie duraturum per aeva: ibidem siquidem, praeeunte 
Apostolica Sede, ab ingenti orientalium Episcoporum cohorte 
doctrina de unitate Christi, in cuius unam personam distin- 


cte et inconfuse naturae duae, divina et humana, conveniunt,. 


cum impio ausu adulterata esset, et vigilanter defensa fuit 
et mirabiliter declarata. At, proh dolor, multi in orienta- 
libus plagis, ab unitate mystici Corporis Christi, cuius hypo- 


** §. Leonts M. Serm. 30, 6 (PL 54, 233s.). 
3° Cfr. Cant., 2,118. 

statica unio est spectatissimum exemplar, longam per saecu- 
lorum seriem misere abscesserunt. Nonne id sanctum, salutare 
Deique voluntati congruens est, ut omnes tandem aliquando 
ad unicum Christi redeant ovile? 

Quod ad Nos attinet, volumus eos id perspectum habere co- 
gitationes Nostras esse pacis, et non adflictionis.** Ceteroqui 
satis constat hoc et opere Nos demonstrasse: quodsi, cogente 
necessitate, hac in re gloriamur, in Domino gloriamur, qui bo- 
nae cuiuslibet voluntatis est dator. Etenim Decessorum Nostro- 
rum vestigia secuti, adsiduam operam navavimus, ut ad Ca- 
tholicam Ecclesiam reditus Orientalibus facilior evadat: eorum 
legitimos ritus tutati sumus; studia quae eos spectant provexi- 
mus; leges iis providas promulgavimus; Sacrum Consilium in 
Romana Curia pro Ecclesia Orientali constitutum magna. sol- 
licitudine affecimus; Armenorum Patriarcham Romanae pur- 
purae decore insignivimus. 

Cum recens autem furebat bellum et inopia, inedia, morbi 
bello parta erant, Nos, nullo discrimine facto hos inter ac illos, 
qui vocitare Nos patrem solent, ubique allevare ingravescentia 
mala studuimus: viduis, pueris, senibus, aegrotis auxiliari con- 
nisi sumus; 0 beatiores sane, si adaequare optatis opes valuisse- 
mus. Hanc igitur Apostolicam Sedem, cui praeesse est prodesse, 
hanc divinitus erectam inconcussam veritatis rupem, ii qui cala- 
mitosa ob tempora ab ea seiuncti sunt, praé oculis habentes at- 
que imitati Flavianum, novum Ioannem Chrysostomum in rebus 
asperis pro iustitia obeundis, Chalcedonenses conciliares patres, 
membra excellentissima mystici Corporis Christi, Marcianum 
fortem, mitem sapientemque principem, Pulcheriam, lilium re- 
gia et intemerata pulchritudine candens, ne tardent debito co- 
lere obsequio: ex quo ad Ecclesiae unitatem reditu in com- 
mune christiani orbis emolumentum uberem bonorum fontem 
effuxurum esse prospicimus. 

Profecto Nos minime latet inveteratum praeiudicatarum opi- 


Cfr. IereM., 29, 11. 

nionum cumulum tenaciter praepedire, quominus in novissima 
Caena a Christo suppliciter Aeterno Patri adhibitae pro Evan- 
gelii asseclis preces: « Ut omnes unum sint»*° ad felicissimum 
effectum adducantur. At novimus quoque tantam esse vim 
precum, si orantes, veluti agmine facto, secura fide et con- 
scientia munda effervescant, ut mons quoque tolli et in mare 
praeceps agi possit.‘’ Optamus igitur et cupimus ut omnes, 
quibus cordi est studiosa revocatio ad christianam amplecten- 
dam unitatem — nemo quidem qui Christi est tantum nego- 
tium parvipendat — comprecationes supplicationesque Deo 
fundant, a quo auctore ordo, unitas, pulchritudo exoriuntur, 
ut optimi cuiusque digna laude vota in rem haud sero dedu- 
cantur. Explanat profecto iter, quo assequenda est huiusmodi 
meta, tranquillior sine ira et studio indagatio, qua magis 
quam exactis aetatibus vetera gesta retexi atque perpendi nunc 
solent. 

Verumtamen aliud est, quod instantissime efflagitat, ut sub 
unico signo christiani nominis acies contra inferni hostis tur- 
bulentissimos impetus, quam primum coalescant et militent. 
Quem non terret invidia et feritas, qua osores Dei, in multis 
terrarum orbis plagis, quidquid est divinum et christianum de- 
lere minantur aut evellere contendunt? Contra confoederatos 
horum cuneos pergere non possunt disiuncti et dispersi morari 
quotquot, baptismi sacro charactere insigniti, officio suo ad bo- 
num certandum Christi certamen deputantur. 

Vincula, cruciatus, tormenta, gemitus, cruor eorum qui, noti 
vel ignoti, innumera multitudo, recens et nunc quoque ob vir- 
tutis constantiam et christianae fidei professionem perpessi 
sunt et perpetiuntur, voce quadam in dies resonantiore ad 
sanctam huiusmodi amplexandam Ecclesiae unitatem omnes 
compellunt. 

Spes reditus fratrum et filiorum, iam diu ab Apostolica hac 
Sede dissidentium, fortior facta est ex tot aliorum fratrum fi- 


 Toan., 17, 21. 
“ Cfr, Maro., 11, 23. 

liorumque asperata et cruentata martyriis cruce: nemo salu- 
tare Dei opus impediat aut neglegat! Ad huius reditus utilitates 
et gaudia paterno hortatu compellimus et devocamus eos quo- 
que qui Nestoriana et Monophysitica errata placita sequuntur. 
Persuasum iis esto apostolatus Nostri coronae gemmam a No- 
bis reputari fulgentissimam, si data sit Nobis copia caritate et 
honore eos afficiendi qui, eo Nobis cariores sunt, quo maius 
eorum diuturnus discessus in Nobis desiderium exacuit. 

Hoc denique est Nobis in votis, ut, cum, sollerti opera vestra, 
Venerabiles Fratres, sacrosanctae Chalcedonensis Synodi cele- 
brabitur memoria, inde omnes ad adhaerendum firmissima fide 
Christo Redemptori nostro et Regi urgeantur. Nemo humanae 
philosophiae fallacia illectus et humani eloquii ambagibus de- 
ceptus Chalcedone sancitum dogma — nempe in Christo veras 
perfectasque duas esse, divinam et humanam, naturas simul 
iunctas, non confusas et in una Verbi subsistentes persona — 
aut dubitando concutiat aut male innovando corrumpat. Arcto 
potius vinculo iuncti cum Auctore salutis nostrae, qui est « Via 
conversationis sanctae, Veritas doctrinae divinae, et Vita bea- 
titudinis sempiternae»,*? omnes in Eo suam redament repa- 
ratam naturam, colant redemptam libertatem, et, excussa se- 
nilis mundi stultitia, ad spiritualis infantiae vetustatis nesciam 
sapientiam laetissimi transeant. 

Haec flagrantissima optata suscipiat Unus Trinusque Deus, 
cuius natura est bonitas, cuius voluntas potestas, deprecantibus 
Deipara Virgine Maria, Sanctis Apostolis Petro et Paulo, Euphe- 
mia Chalcedonensi Virgine et Martyre triumphatrici. Vos au- 
tem, Venerabiles Fratres, Nostris vestras preces hac de causa 
adiungite et quae vobis scripsimus facite ut quam plurimis 
in notitiam perveniant. Quam ob rem grate iam nunc affecti, 
vobis et universis sacerdotibus et christifidelibus, pro quorum 
spirituali emolumento vestra excubat cura, Apostolicam Be- 
nedictionem peramanter impertimus; qua auspice, Christi Re- 

gis non grave neque asperum iugum alacriores suscipiatis et 
Ei magis magisque humilitate sitis similes, cuius gloriae vul- 
tis esse consortes. 

Datum Romae, apud S. Petrum, die vi mensis Septembris, 
in festo Nativitatis Mariae Virginis, anno McMLI, Pontificatus 
Nostri tertio decimo. _ 


PIUS PP. XII 


LITTERAE DECRETALES 


REATAE MARIABD GULIELMAE AEMILIAE DE RODAT, CONGREGATIONIS -SORORUM 
A S. FAMILIA FUNDATRICI, SANCTORUM HONORES DECERNUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad communem providentissimi Dei legem pertinere videtur, ut homi- 
nes plerumque per homines ad sempiternam animorum suorum salutem 
vocentur. Quapropter in omni temporum cursu qui in catholicis viris cae- 
lestis Patris voluntatem sunt altius diligentiusque scrutati, ii non tantum 
prospexerunt ut pietatem virtutemque ipsi excolerent, verum etiam ut 
quos habuissent heic in terris viae comites, haberent quoque in caelis 
eiusdem beatitatis consortes. Atque fere quo vehementiore summi Numi- 
nis amore ardebant, eo constantius in hanc rem enitebantur et conten- 
debant. 

In cuius propositi praeclaro sane est testimonio cum ceteris plurimis 
Maria Gulielma Aemilia de Rodat, Virgo, Congregationis Sororum a 
sancta Familia Legifera Mater, quam hodie ad Sanctorum Caelitum ho- 
nores eveximus ; utpote quae et eximiarum virtutum decore praefulserit, 
et singulari flagraverit animorum iuvandorum studio. Die sexto Septem- 
bris mensis, anno millesimo septingentesimo octogesimo septimo, in pago 
cui vulgo Druelle appellatio, e Dioecesi Ruthenensi, in Gallia, ex hones- 
tissimis piisque parentibus Ludovico Amante de Rodat, et Henrica de Po- 
mayrols nata, postridie sacro abluta fuit baptismate, eique nomina Ma- 
riae Gulielmae Aemiliae indita. Adhuc infantula curae demandata aviae 
Margaritae de Pomayrols, in pago Ginals prope Francopolim, in disci- 
plina huius feminae, religicne ac pietate conspicuae, quindecim annos 

degit, tanto sane cum animi sui fructu ut, hoc temporis spatio, earum 
virtutum viam iniret, quarum miranda per totius vitae cursum specimina 
datura erat: in primis vero pietatis, pudicitiae, in egenosque beneficen- 
tiae. Annum duodecimum agens, Eucharistici Panis primum particeps 
facta, ex hoc vel incensioris pietatis visa est hausisse incitamentum. Non 
modo propterea in deliciis habebat vacare precibus supernarumque com- 
mentationi rerum, sed cum optimis etiam puellis ad multas horas de 
caelesti gloria protrahere colloquia. Quam spectabilem vitae rationem ad 
annum decimum quintum usque servavit. A quo tempore, cum in pater- 
nam domum revertisset, quamvis nec gravi umquam noxa foedasset ani- 
mum suum, nec sacri cotidie adesse, nec saepe Paenitentiae Eucharistiae- 
que sacramentis frui praetermisisset, eius tamen religionis studium tepere 
aliquatenus coepit. Sed Dei providentia, duos post annos, factum est ut a 
sacrae Paenitentiae administro, apud quem per Iubilaeum maximum de 
admissis se accusaverat, tantopere permoveretur ut ad pristinum pietatis 
studium rediret. Omni propterea vestiuin ostentatione deposita, summo 
Deo implorando plusculas cotidie horas tribuere coepit, Angelorum Pa- 
nem ardentius esurire, Christi patientis iter ad Calvariam repetere, ege- 
norumque, quantum poterat, levare miserias. Nihil igitur mirum si 
puella, ita ad superna inflammata, divino afflatu ad religiosam capessen- 
dam vitam vocata fuit. Quod consilium, ut ad rem, post varia tentamina, 
deduceret eo precipue die Aemilia incitata fuit, cum, aegrotantes quas- 
dam puellas invisens, earum matres conquerentes audivit, quod. per ge- 
nerale Gallicae reipublicae turbamentum religiosis ordinibus deletis, 
filiae in maxima omnium officiorum ignoratione ac neglegentia adolesce- 
rent. Quarum puellarum, ut plurimum egentium, aeternae saluti consu- 
lendi causa, de condenda in hanc rem Sodalitate cogitavit. In consilium 
idcirco adhibito Antonio Marty sacerdote, suae pietatis magistro, Aemi- 
lia indigentes adulescentulas in perangustum suae domus cubiculum 
congregavit. Utque augescenti in dies necessitati augescens operariorum 
opera responderet, ad saluberrimum hunc laborem Ursulam Delbreil, 
Mariam Boutaric et Eleonoram Dutriac sibi ascivit socias: quibus auxi- 
liantibus, anno millesimo octingentesimo sexto decimo, in miseriore urbis 
Francopolis regione parva conducta domo, gratuitam puellis scholam 
aperuit, in quam brevi tempore frequentissimae confluxerunt alumnae. 
Et quamvis institutum opus egestate plurimisque premeretur difficulta- 
tibus, tantum abfuit ut Aemilia animum desponderet, ut, de tolerandis 
incommodis laeta, magis Deo confideret, stimulumque sumeret ad maiora 
semper eius nomine audenda. Re enim vera, parvo intermisso temporis 
spatio, praeterquam aliam aperuit scholam adulescentulis non ignobili 

genere natis, domum etiam condidit pupillis excipiendis. Quibus inceptis 
manifesto favit benignissimus Deus. Nam licet, illa tempestate, durissi- 
ma esset in regione annonae caritas, ea tamen, non modo opem mendicis 
tulit, verum etiam sui Sodalicii usui monasterium S. Francisci Asisinatis 
céemit continentemque domum, in qua sacra aedes erat S. Rocho olim 
dicata. 

Interea, cum condita Sodalitas firmo niteretur fundamento, expedire 
duxit socias suas religiosa vota, ut privatim iam ipsa fecerat, nuncupare. 
Quod difficultatibus mirum in modum evictis, quae consilio efficiendo 
impedimentum afferre videbantur, die octavo mensis Septembris, anno 
millesimo octingentesimo vicesimo factum est. Ut vero Sodalibus via 
pateret clarius qua de christianae vitae perfectione anniterentur, Marty 
sacerdotis consiliis exquisitis, regulas composuit, quibus nova Congre- 
gatio, a sanctae Familiae nomine appellanda, administraretur. Quae 
regulae, post diuturnum factum experimentum, ab Episcopo Ruthenensi, 
anno millesimo octingentesimo tricesimo secundo, probatae fuerunt. Inter 
haec, Dei aspirante gratia, ad constitutam Congregationem, quae quat- 
tuor iam constabat domibus, alia fiebat laboris accessio. Cum enim Aemi- 
lia cognovisset in pago, cui vulgo Vialarels appellatio, pauperum filias, 
quas inter plures catholicae religionis expertes, miserrimam degere vitam 
ac necessaria eruditione carere, illuc nonnullas ex alumnis suis misit, 
quibus esset cordi adulescentularum illarum educatio. Hinc, Episcopo 
Ruthenensi potissimum auctore, orta est alia Sodalium pars, extra clau- 
stra viventium, quibus demandatum erat ut in puellarum scholas operam 
impenderent, aegrotis domi decumbentibus assiderent, captivos in vin- 
culis inviserent, eisque tum ad animi tum ad corporis necessitates subsi- 
dia compararent. Sed ei, quae caelestis Patris amore magis in dies fla- 
grabat, quaeque de hominum sempiterna salute sollicita erat, suscepti 
labores non erant satis. Quam ob rem, dum coepta maturat, alia aggre- 
ditur opera, sive infantibus excepiendis, sive honestioris condicionis 
puellis instituendis, sive mulierculis ad bonam frugem revocandis. Ita 
Aemilia adhuc in terris agente, factum est ut nulla fere esset Galliae 
regio in qua Congregatio a S. Familia esset ignota. Sed statutum iam tem- 
pus instabat quo indefatigatae operariae a « Domino messis )) iusta tri- 
bueretur merces. Quod cum Dei ancilla praesentiret, de futura suae 
Congregationis fortuna anxia, ut in huius regimen a se designata Soda- 
lis succederet, utque regulas Apostolica Sedes cognosceret impetravit. 
At non modo a se condito Sodalicio veluti in hereditate relinquebat im- 
mensi Jaboris spectaculum, divinae gloriae animorumque saluti promo- 
vendae sumpti, sed potissimum miranda omnium christianarum virtutum 

exempla : earum in primis quas theologales et cardinales vocant, atque 
demissi, patientis, constantis animi, ac plenissimae in caelesti Patre fi- 
duciae. Tantis igitur ornatam meritis ac sanctitudine Famulam suam 
Deus ad aeternum praemium vocaturus erat. Itaque Francopoli, in prin- 
cipe Congregationis suae domo, nati morbi doloribus patientissime tole- 
ratis, supremisque Ecclesiae Sacramentis maxima religione susceptis, 
atque alumnis suis ad christianam perfectionem exstimulatis, in Christi 
Iesu cruci affixi amplexu, die undevicesimo mensis Septembris, anno 
millesimo octingentesimo quinquagesimo secundo, ad superas sedes evo- 
lavit. 

Simul ac Dei Famulae obitus pervulgatus est nuntius quamplurimi e 
clero populoque ad eiusdem corpus invisendum properarunt, qui biduo 
post triumphali pompa ad curiale S. I[osephi templum delatum est. Nec 
in eo visum est Caelestis Numinis defuisse signum ; nam, licet quattuor 
dies inhumatum relictum esset, tamen non modo flexibile atque omnino 
incorruptum apparuit, sed supernum etiam praeferre gaudium. 

Sanctitudinis fama, quam iam vivens Aemilia sibi virtutibus et ope- 
ribus comparaverat, post eius mortem, ob miracula, quae ea deprecante 
patrata dicebantur, mirifice increvit; quare, vix octo ab eius obitu 
transactis annis, de Beatorum Caelitum honoribus illi decernendis Causa 
agitari coepta est, et in Curia episcopali Ruthenensi ordinarii, quos 
vocant, processus confecti sunt, quibus ad S. Rituum Congregationem 
transmissis ac rite probatis, auctoritate Decessoris Nostri fel. rec. 
Pii XI, die septimo mensis Martii, anno millesimo octingentesimo septua- 
gesimo secundo, Causae Introductionis decretum promulgatum est. In- 
quisitiones deinde apostolicae peractae sunt de Servae Dei virtutibus 
heroum more excultis ; quarum probationes triplici, ut assolet, discepta- 
tioni S. Rituum Congregationis subiectae sunt : prima fuit penes cl. mem. 
Lucidum Mariam S. R. E. Cardinalem Parocchi, Causae Relatorem, die 
decimo mensis Maii, anno millesimo octingentesimo nonagesimo octavo ; 
secunda in Aedibus Vaticanis insequenti anno, die vicesimo quinto men- 
sis Iulii; tertia denique coram fel. rec. Leone XIII, Decessore Nostro, 
anno millesimo nongentesimo primo, die vicesimo sexto mensis Februarii ; 
in qua Generali Congregatione astantes omnes concordi sententia censue- 
runt Mariam Gulielmam Aemiliam de Rodat virtutes tum theologales 
tum cardinales iisque annexas heroum more coluisse; eaque de re Sum- 
mus Pontifex, die undetricesimo mensis Maii, eodem anno, decretum 
promulgari iussit. Hominum testimonio mox Dei suffragium accedere 
visum est, cum prodigiales sanationes evenisse dicerentur, deprecatrice 
Ven. Virgine Aemilia, patratae. 

Duae ex his S. Rituum Congregationis examini subiectae fuerunt, 
deque iis apostolicae inquisitiones in Ruthenensi, Parisiensi et Mechli- 
niensi Curiis adornatae fuerunt; quibus absolutis ac districte expensis 
et probatis, Nos, die septimo decimo mensis Martii, anno millesimo non- 
gentesimo quadragesimo, arcessitis S. R. E. Cardinalibus cl. mem. Carolo 
Salotti, tunc S. Rituum Congregationis Praefecto, atque Alexandro 
Verde, Causae Ponente, et eiusdem S. Congregationis Viro a Secretis, 
Alfonso Carinci, ac Fidei Promotore Generali, Salvatore Natucci, sacro- 
sancta Hostia rite litata, sollemniter decrevimus: Constare de duobus 
miraculis a Deo per Venerabilis Mariae Gulielmae Aemiliae de Rodat 
intercessionem patratis, nempe: de instantanea perfectaque sanatione 
tum Mariae Verdier viduae Girard a canceroso tumore in sinistro sinu 
cum glandularum avillae inflatione; tum Gabrielae Hambrouch viduae 
Breithoff a peritonite diffusa, acutissima letali cum fistula enterocutanea. 

Unum porro discutiendum erat dubium an, stante approbatione virtu- 
tum et duorum miraculorum, tuto procedi posset ad Venerabilis illius 
Servae Dei beatificationem. De quo dubio actum est, die secundo Aprilis 
eodem anno, coram Nobis ipsis, qui favorabili omnium sententia habita 
die quarto decimo eiusdem mensis, sollemniter decrevimus T'uto procedi 
posse ad Venerabilis Servae Dei Mariae Gulielmae Aemiliag de Rodat 
Beatificationem. Cuius quidem sollemnia in Sacrosancta Patriarchali Ba- 
silica Petriana, die nono Iunii mensis eodem anno millesimo nongente- 
simo quadragesimo, magno cum splendore, ingentique fidelium frequentia 


celebrata fuere. 


Iam vero vix beatorum fastis Maria Gulielma Aemilia de Rodat fuerat 
adscripta, cum eiusdem Beatae percrebruit cultus, et nova miracula a 
Deo, illa deprecante, dicebantur patrata. Quapropter enixae Nobis preces 
porrectae sunt, ut Canonizationis Causa resumeretur ; quibus Nos liben- 
ter annuentes, propria manu commissionem reassumptionis Causae die 
sexto Decembris mensis, anno millesimo nongentesimo quadragesimo se- 
sundo, signavimus. 

Aliquot post annos a sollerti Causae Postulatore, dilecto Filio Ray- 
mundo Michotte, duae sanationes, quae merito supernae actionis indicia 
videbantur habere, Sacrae Rituum Congregationis examini exhibitae 
sunt. Altera sanatio in hac ipsa Alma Urbe anno millesimo nongentesimo 
quadragesimo quinto ita evenisse dicebatur. Teresia Appetecchia, Lau- 
rentii filia, duodeviginti annos nata, a gravi polysierosite tubercolari fuit 
affecta, quemadmodum non modo medentes a cura, sed et officiales periti 
ipsumque S. Rituum Congregationis Collegium Medicum affirmarunt 
iidemque pariter in gravissima edicenda prognosi convenerunt. Adhibitis 


>. 
/ 
a 
; : 
: 
al 
¥ 
4 
x= 
y 


Acta Pui Pp. XII 649 


incassum curis, Beatae Aemiliae de Rodat patrocinium, per novendiales 
preces die vicesimo quarto Ianuarii, anno illo, inceptas, imploratum 
fuit. Iam vero medens, qui, eodem mense ineunte, sanationis spem ademe- 
rat, quod iudicium medicus a consultatione plane confirmaverat, die 
contra vicesimo sexto illam gravibus morbis solutam invenit. Intra 
paucos dies, morbi reliquiis cessatis, infirma perfecte convaluit: quod 
praeter naturae leges evenisse unanimis fuit peritorum atque Collegii 
Medici consensus. 

Altera sanatio, in hac pariter Alma Urbe effecta, ita evenisse nar- 
ratur. Rita Falcone, Armidi filia, trimula, acuta appendicite, die vice- 
simo secundo Octobris mensis, anno millesimo nongentesimo quadrage- 
simo sexto, tentata fuit. Chirurgico ferro dum subicitur, diffusa perito- 
naei inflammatio in ea inventa quoque est. Die septimo, in melius morbo 
aliquantulum vergente, arteriae asperae et pulmonum inflammatio ac- 
cessit, a qua opportune curata puella consanuit. Demum die vicesimo 
octavo mensis Novembris eodem anno intestinalis occlusio adeo gravis 
successit, ut pernecessaria prorsus facta sit chirurgica actio, quae illis 
in adiunctis non modo nullum infirmae attulit solatium, sed in peiorem 
eam adduxit condicionem, ita ut in eo esset ut proxime moreretur. Pa- 
rentes Beatam Aemiliam ardentibus precibus invocaverunt, eiusque ima- 
ginem puellae ventri tunc apposuerunt. Morbi phaenomena illico atte- 
nuantur ; paucas post horas occlusio cessat, brevique puella convalescit. 
Concors fuit diagnosis et gravissima prognosis cum medentium, tum peri- 
torum atque S. Rituum Congregationis Collegii Medici, a quibus omnibus 
sanationem naturae vires excedere unanimiter affirmatum fuit. 

De utraque sanatione processibus rite confectis, post iudicium a 
Collegio Medico editum, in suetis duabus Congregationibus stricta habita 
est disceptatio; ac tandem Nos, astantibus venerabilibus Fratribus No- 
stris S. R. E. Cardinalibus Clemente Micara, S. Rituum Congregationis 
Praefecto, et Alexandro Verde, Causae Ponente seu Relatore, ac venera- 
bili Fratre Alfonso Carinci, eiusdem 8. Congregationis Viro a Secretis, 
et dilecto Filio Salvatore Natucci, Fidei Promotore Generali, die duode- 
cimo Ianuarii mensis huius anni, sollemniter ediximus: Constare de 
duobus miraculis, Beata Maria Gulielma Aemilia de Rodat interveniente, 
a Deo patratis, nimirum : de instantanea perfectaque sanatione cum Te- 
resiae Appetecchia a gravi polysierosite tubercolari, tum puellae Ritae 
Falcone ab occlusione intestinali mixta, praevalenter mechanica, subse- 
cuta post peritonitem purulentam acutam diffusam. Quod Decretum pro- 
mulgari mandavimus. 

Ad huius Causae exitum unum tantum ad iuris normam dubium excu- 

tiendum deerat: utrum videlicet, duobus miraculis post indultam Bea- 
tae illi venerationem rite approbatis, tuto ad supremum Canonizationis 
fastigium Beata Aemilia de Rodat extolli posset. 

Quo dubio coram Nobis de more proposito atque concordi favorabili 
sententia resoluto, Nos, quos supra memoravimus, S. R. E. Cardinali- 
bus, Viro S. Rituum Congregationis a Secretis, et Fidei Promotore Ge- 
nerali astantibus, sacrosancto Missae sacrificio celebrato, die quinto 
mensis Martii, hoc eodem anno, decrevimus: Tuto procedi posse ad sol- 
lemnem Beatae Mariae Gulielmae Aemiliac de Rodat Canonizationem. 

Quibus omnibus ita peractis, ne a normis a Decessoribus Nostris in 
tanti momenti re sapientissime constitutis deflecteremus, primum quidem 
venerabiles Fratres Nostros 8S. R. E. Cardinales ad diem sextum decimum 
superioris mensis Martii in Consistorio secreto in consueta Aula Palatii 
Apostolici Vaticani convocavimus, in quo Cardinalis Clemens Micara, 
S. Congregationis Rituum Praefectus, sermonen habuit de vita et mira- 
culis Beatorum Antonii Mariae Claret, Archiepiscopi Traianopolitani, 
Fundatoris Congregationis Missionariorum Filiorum Immaculati Cordis 
B. M. V., et Vincentii Mariae Strambi, Episcopi Maceratensis et Tolen- 
tini, e Congregatione Clericorum excalceatorum SSmae Crucis et Pas- 
sionis D. N. I. C., Confessorum ; atque Beatarum Mariae Goretti, Vir- 
ginis et Martyris, ac Mariae Gulielmae Aemiiiae de Rodat, Fundatricis 
Instituti Religiosarum a Sancta Familia, et Mariae Annae de Paredes, 
Virginum ; ac recensuit acta, quae in Causis Beatificationis et Canoniza- 
tionis eorundem Beatorum et Beatarum S. Rituum Congregatio, praevio 
accurato examine, admittenda ac probanda censuit. 

Qua relatione expleta, Nos Patrum Cardinalium singillatim suffragia 
exquisivimus, et singuli iidem suam Nobis sententiam aperuerunt. Su- 
binde in eadem aula Consistoriali fuit Consistorium publicum pro sol- 
lemni peroratione Causarum Canonizationis Beatorum ac Beatarum quos 
supra diximus, in quo dilecti Filii Aulae Consistorialis Advocati breviter 
singulatim retulerunt vitam, virtutes et miracula Beatorum illorum, 
atque pro Canonizatione de more institerunt. Pro Beata Aemilia de Rodat 
peroravit dilectus Filius Paulus Guidi. Nomine quidem Nostro dilectus 
Filius respondit Antonius Bacci, Brevium ad Principes a Secretis, qui 
Nos quoque dixit exoptare Beatos illos, hoc ipso Anno vertente Sacro, 
supremis decorare Caelitum honoribus, eorumque sanctitatis exempla 
ad imitandum proponere ; attamen, ut Apostolicae Sedis hac in re trans- 
laticius mos religiose servaretur, non ante Nos esse de singulis causis 
decretorium prolaturos iudicium, quam in Consistorio, ut aiunt, semi- 
publico proximo die vicesimo septimo eiusdem mensis celebrando, ite- 

rum Patres Cardinales atque venerabiles Sacrorum Antistites, quotquot 
in Urbe adfuturi essent, sententiam rogavissemus. Interea vero omnes 
astantes hortati sumus ut Spiritus Sancti lumen, effusis precibus, menti 
Nostrae conciliarent. Mandavimus itaque singulis Praesulibus, qui pro- 
pius a Roma abessent, legitimos de Beatorum illorum vita, virtutibus et 
miraculis, nec non de actis in eorum Causis commentarios transmitti, 
ut ipsi, re plene cognita, suam possent edere sententiam. 

Die itaque vicesimo septimo Martii Consistorium hoc semipublicum 
habitum est, in quo Nos, astantes Patres Cardinales et Sacrorum Antisti- 
tes brevi prius sermone allocuti, omnes rogavimus ut singuli dicerent 
quid de supremis sanctitatis honoribus Beatis quos supra memoravimus 
decernendis sentirent. Exceptis autem astantium suffragiis, admodum 
laetati sumus omnes una simul consentientes audivisse, et Nobis quoque 
in votis esse diximus quinque Beatos illos Caelites ad summum sanctitu- 
dinis fastigium evectos declarare, cum id non modo in Catholicae Eccle- 
siae honorem cessurum esset, sed christianis etiam cuiusvis ordinis foret 
valde frugiferum, eo quod praeclara optimaque exempla facilius ac vehe- 
mentius ad virtutem traherent. Statuimus igitur ac decrevimus sollem- 
nes Beatorum illorum Canonizationis caerimonias per Anni Sacri decur- 
sum in Vaticana Basilica, Deo adiuvante, peragere. Venerabiles autem 
Fratres adhortati sumus ne una Nobiscum supplicibus Deo instare preci- 
bus desisterent, ut haec feliciter evenirent et in Dei gloriam hominumque 
salutem plurimum conferrent. De quibus omnibus ut acta iuridica confi- 
cerent, Consistorialis Aulae Advocatis rogantibus, Protonotariis Aposto- 
licis mandatum de more est. 

Cum hic autem faustissimus a Nobis praestitutus dies, Beatae Mariae 
Gulielmae de Rodat supremis Caelitum honoribus decernendis advenis- 
set, quam plurimis tam e clero saeculari quam regulari, Romanae Curiae 
Praesulibus et Officialibus ac venerabilibus Fratribus Nostris S. R. E. 
Cardinalibus, Patriarchis, Archiepiscopis, Episcopis et Abbatibus pia 
supplicatione praeeuntibus in Petrianam Basilicam, magnifico nitentem 
apparatu et millenis fulgentem lychnis, multis iam stipatam fidelium 
millibus, quos inter complures Congregationis Sororum a S. Familia 
sodales, ex Gallia praesertim et e dissitis etiam regionibus fuerunt, in- 
gressi sumus et brevi ante Altare maius effusa prece, ad Cathedram 
Nostram perreximus. Mox, ut ritus postulat, praestita prius Nobis ab 
astantibus Patribus Cardinalibus oboedientia, venerabilis Frater Noster 
Clemens S. R. E. Cardinalis Micara, Episcopus Veliternus, S. Rituum 
Congregationis Praefectus et Canonizationi huic procurandae praeposi- 
tus, perorante dilecto Filio Paulo Guidi, Consistorialis Aulae Advocato, 

instanter, instantius et instantissime a Nobis postulavit ut Beatam Gu- 
lielman Mariam Aemiliam de Rodat, Virginem, Congregationis Sororum 
a 8S. Familia Fundatricem, Sanctarum Virginum honoribus decorare di- 
gnaremur. Nos autem per dilectum Filium Antonium Bacci, ab Epistulis 
ad Principes, respondimus iam tum in tanta illa rerum maiestate senten- 
tiam Nostram laturos esse. Una itaque cum astante clero et populo Spiri- 
tus Paracliti lumine implorato, Nos, in Cathedra sedentes, ut Summus ca- 
tholicae Ecclesiae Magister, omnibus aperto capite surgentibus, hanc 
Canonizationis formulam sic sollemniter pronuntiavimus: Ad honorem 
Sanctae et Individuae Trinitatis, ad exaltationem Fidei Catholicae et 
Christianae Religionis augmentum, auctoritate Domini Nostri Iesu Chri- 
sti, Beatorum Apostolorum Petri et Pauli ac Nostra, matura delibera- 
tione praehabita et divina ope saepius implorata, ac de Venerabilium 
Fratrum Nostrorum Sanctae Romanae Ecclesiae Cardinalium, Patriar- 
charum, Archiepiscoporum et Episcoporum in Urbe exsistentium consi- 
lio; Beatam Mariam Gulielmam Aemiliam de Rodat, Virginem, Sanctam 
esse decernimus et definimus ac Sanctorum Catalogo adscribimus, sta- 
tuentes ab Ecclesia Universali illius memoriam quolibet anno die eius 
natali, nempe die decima nona septembris, pia devotione recoli debere. 
In nomine Pa $8 tris et Fi #8 lii et Spiritus $8 Sancti. Amen. 

Qua Canonizationis formula a Nobis prolata, precibus annuentes ve- 
nerabilis quem memoravimus Cardinalis Clementis Micara, per eundem 
Aulae Consistorialis Advocatum Nobis porrectis, hasce Decretales Lit- 
teras confici expedirique iussimus, et astantibus dilectis Filiis Protono- 
taris Apostolicis, ut de hac ipsa Canonizatione publicum ad perpetuam 
rei memoriam instrumentum construerent, mandavimus. Mox hymnum 
Te Deum cum clero ac populo canentes, debitas Deo Optimo Maximo 
gratias egimus, ac deinde novensilis Sanctae patrocinio implorato, breve 
eius elogium homilia teximus, atque apostolicam benedictionem cum ple- 
naria admissorum indulgentia astantibus peramanter in Domino imper- 
tivimus. Deinde ad altare accessimus sacris pontificale ritu operaturi. 

Sic ergo istius praeclarissimae Virginis, de christiana religione civi- 
lique societate tam optime meritae, consecrata memoria, atque omnibus 
quae inspicienda erant rite perpensis, certa scientia, Apostolicae Nostrae 
potestatis plenitudine, universa et singula, quae antea memoravimus, 
confirmamus, roboramus et iterum statuimus, decernimus, universaeque 
Ecclesiae denuntiamus. Volumus insuper ut harum Litterarum Decreta- 
lium exemplis, etiam impressis, manu tamen alicuius Notarii Apostolici 
subscriptis et sigillo munitis, eadem prorsus fides adhibeatur, quae 

iisdem praesentibus adhiberetur, si essent exhibitae vel ostensae. Nulli 
ergo hominum liceat has Litteras Nostras definitionis, decreti, mandati 
et voluntatis infringere vel eis ausu temerario contraire. Si quis autem 
id attentare praesumpserit, indignationem Omnipotentis Dei et Beatorum 
Apostolorum Petri et Pauli se noverit incursurum. 

Datum Romae apud S. Petrum, anno maximi Iubilaei millesimo non- 
gentesimo quinquagesimo, die vicesimo tertio mensis Aprilis, Pontificatus 
Nostri anno duodecimo. 


Ego PIUS, Catholicae Ecclesiae Episcopus. 


4 Ego EvUGENIusS Episcopus Ostiensis ac Portuensis et S. Rufinae Car- 
dinalis TISSERANT, Sacri Collegii Decanus. 

44 Ego CLeMENS Episcopus Veliternus Cardinalis Micara. 

43 Ego IosspH Episcopus Albanensis Cardinalis Pizzarpo. 

43 Ego Benepicrus Episcopus Praenestinus Cardinalis ALOISI MASELLA. 

4 Ego ADEODATUS IOANNES Episcopus Sabinensis et Mandelensis Cardi- 
nalis PIAZZA. 

3 Ego Frippricus Episcopus Tusculanus Cardinalis TEDESCHINI, Da- 
tarius. 

Ego ALmxXANpER titulo S. Mariae in Cosmedin Presbyter Cardinalis 

VERDB. 

Ego Perrus titulo S. Crucis in Hierusalem Presbyter Cardinalis Fu- 
MASONI BIONDI. 

Ego Dominicus titulo S. Apollinaris Presbyter Cardinalis Iorto. 

Ego Maximus titulo S. Mariae in Porticu Presbyter Cardinalis Mas- 
SIMI. 

Ego Nico.aus 8. Nicolai in Carcere Tulliano Protodiaconus Cardinalis 
CANALI, Paenitentiarius Maior. 

Ego IoaNnngs 8. Georgii in Velo Aureo Diaconus Cardinalis Mprcatr. 

Ego IosppH S. Eustachii Diaconus Cardinalis Bruno. 


Pro 8. R. E. Cancellario 


EUGENIUS Card. TISSERANT CLEMENS Card. MICARA 
8. Collegit Decanus S. Rituum Oongr. Pro-Praefectus 


Franciscus Hannibal Ferretti, Proton. Apost. 
Arthurus Mazzoni, Proton. A post. 


Alfridus Liberati, Canc. Ap. Adiutor a studiis. 


EXPHDITA 


die decima nona Iulii, anno tertio decimo. 
Alfridus Marini, Plwmbator. 


Reg. in Canc. Ap., vol. LXXIX, n. 92. — Aloisius Trussardi, a tabulario. 


CONSTITUTIONES APOSTOLICAE 


I 


ABIDJANENSIS 
(DE BOUAKE) 


VICARIATUS APOSTOLICUS ABIDJANENSIS BIPARTITUR ET NOVA BRIGITUR PRAK- 
FECTURA APOSTOLICA DE BOUAKE NUNCUPANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo fructuosius et facilius Evangelio inter ethnicos populos disse- 
minando consulatur, quam maxime iuvat Missionum illarum territoria, 
plerumque latissima, dispertire, aliasque condere, aliis Evangelii prae- 
conibus concredendas. Quo quidem moti consilio, libenti animo annuen- 
dum censuimus oblatis Nobis precibus, quibus postulabatur ut, bipar- 
tito Vicariatus Apostolici Abidjanensis territorio, pars septentrionalis 
in novam Praefecturam Apostolicam erigeretur. 

Audito itaque dilecto Filio Nostro S. Congregationis Fidei Propa- 
gandse 8. R. E. Cardinali Praefecto, Nos, suppleto, quatenus opus 
sit, quorum intersit vel eorum qui sua interesse praesumant consensu, 
omnibus mature perpensis ac certa scientia, de apostolicae Nostrae po- 
testatis plenitudine a Vicariatus Apostolici Abidjanensis territorio to- 
tum civilem districtum de Dimbokro et partem districtus civilis de 
Bouaké, intra limites illius Vicariatus in praesenti exstantem, distrahi- 
mus et territorium ita seiunctum in novam erigimus et constituimus 
Praefecturam Apostolicam de Bouaké appellandam, quam Societati 
Missionum ad Afros, quae iam diu illic adlaborat, commissam volu- 
mus, ad Nostrum et Sedis Apostolicae beneplacitum. Huic igitur novae 
Praefecturae Apostolicae de Bouaké eiusque pro tempore Praefectis 
Apostolicis omnia tribuimus iura, privilegia, honores et potestates, qui- 
hus ceterae per orbem Praefecturae Apostolicae earumque Praesules 
iure communi fruuntur, eosque iisdem astringimus oneribus et obliga- 
tionibus, quibus ceteri astringuntur. Quae omnia, ut supra disposita et 
constituta, rata ac valida esse volumus et iubemus, contrariis quibus- 
libet minime obstantibus. Harum vero Litterarum exemplis aut excer- 
ptis, etiam impressis, manu tamen alicuius notarii publici subscriptis 
ac sigillo alicuius viri in ecclesiastica dignitate vel officio constituti 
munitis, eandem prorsus volumus haberi fidem, quae hisce praesenti- 
bus haberetur ostensis. Nemini autem hanc paginam seiunctionis, ere- 
ctionis, constitutionis, concessionis, statuti et voluntatis Nostrae in- 
fringere vel ei contraire liceat. Si quis vero ausu temerario hoc atten- 
tare praesumpserit, indignationem omnipotentis Dei et beatorum Apo- 
stolorum Petri et Pauli se noverit incursurum. 

Datum Romae apud 8S. Petrum, anno Domini millesimo nongente- 
simo quinquagesimo primo, die decima septima Maii mensis, Pontifi- 
catus Nostri anno tertio decimo. 


Pro S. R. E. Cancellario 


E. Card. TISSERANT P. Card. FUMASONI BIONDI 
Sacri Collegii Decanus S. Congr. de Prop. Fide Praefectus 


Franciscus Hannibal Ferretti, Proton. Apost. 


Ludovicus Kaas, Proton. Apost. 
Loco Plumbi 


Reg. in Canc. Ap., vol. LXXXI, n. 58 - Al. Trussardi. 

II 
DE MOUNDOU 


PRAEFECTURAE APOSTOLICAE GAROUENSIS ET ARCIS LAMY ALITER CIRCUMSCRI- 
BUNTUR ET NOVA BRIGITUR PRAEFECTURA APOSTOLICA, DE MOUNDOU APPEL- 
LANDA. 


PIUS EPISCOPUS 
SERVUS SPRVORUM DEI 
AD PERPETUAM REI MEMORIAM 


Christianae fidei inter gentes, nondum penitus evangelica luce col- 
lustratas, plenius prolatandae, recta sane iuvat Missionum circumscri- 
ptio atque novarum Missionum constitutio. 

Quo moti consilio, audito dilecto Filio Nostro S. R. E. Cardinali 
Sacrae Congregationi Fidei Propagandae Praefecto, ac suppleto, qua- 
tenus opus sit, quorum intersit vel eorum qui sua interesse praesu- 
mant consensu, atque certa scientia et omnibus mature perpensis, de 
apostolicae Nostrae potestatis plenitudine, prospicere cupientes catho- 
lico nomini in regione Tchadensi in Africa Aequatoriali facilius pro- 
pagando, regionem civilem de Mayo Kébi territorio adnectimus Prae- 
fecturae Apostolicae Garouensis; civilem regionem Mediani Chari ter- 
ritorio adiungimus Praefecturae Apostolicae Arcis Lamy ; regionem vero 
civilem Longonensem in novam erigimus et constituimus Praefecturam 
Apostolicam, de Moundou nuncupandam, quam curis committimus Or- 
dinis Fratrum Minorum Capulatorum, ad Nostrum et Sedis Apostolicae 
beneplacitum. Cui novae Praefecturae Apostolicae de Moundou eius- 
que pro tempore Praefectis Apostolicis omnia tribuimus iura, privile- 
gia, honores et potestates, quibus ceterae per orbem Praefecturae Apo- 
stolicae earumque Praesules iure communi fruuntur et gaudent; eosque 
iisdem astringimus oneribus et obligationibus, quibus ceteri astringun- 
tur. Quae omnia, ut supra disposita et constituta, rata ac valida esse 
volumus et iubemus, contrariis quibuslibet non obstantibus. Harum vero 
Litterarum exemplis aut excerptis, etiam impressis, manu tamen no- 
tarii publici subscriptis ac sigillo alicuius viri in ecclesiastica digni- 
tate vel officio constituti munitis, eamdem prorsus volumus haberi fi- 
dem, quae hisce praesentibus tribueretur ostensis. Nemini autem hanc 
paginam coniunctionis, erectionis, concessionis, statuti et voluntatis 
Nostrae infringere vel ei contraire liceat. Si quis vero id ausu teme- 

rario attentare umquam praesumpserit, indignationem omnipotentis Dei 
et beatorum Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongente- 
simo quinquagesimo primo, die decima septima Maii mensis, Pontifi- 
catus Nostri anno tertio decimo. 


Pro S. R. E. Cancellario 


E. Card. TISSERANT P. Card. FUMASONI BIONDI 
Sacri Collegii Decanus S. Congr. de Prop. Fide Praefectus 


Franciscus Hannibal Ferretti, Proton. Apost. 
Ludovicus Kaas, Proton. Apost. 
Loco  Plumbi 


Reg. in Canc. Ap., vol. LXXXI, n. 57 - Al. Trussardi. 


III 


WICHITENSIS 
(DODGEPOLITANA) 


A DIOECESIS WICHITENSIS TERRITORIO PARS SHPARATUR ET NOVA ERIGITUR DIOB- 
CESIS, DODGEPOLITANA NUNCUPANDA. 


PIUS EPISCOPUS 
SERVUS SERVORUM DBI 
AD PERPETUAM REI MEMORIAM 


Fructuosius sane dominici gregis regimini consulitur, si dioecesium 
territorium, quae tam amplae sint ut ab uno vel vigilantissimo Prae- 
sule regi nequeant, dispertiatur aliaeque exinde constituantur dioece- 
ses, aliis concredendae Antistitibus. Quo moti consilio, preces Nobis 
adhibitas a venerabili Fratre Hamleto Ioanne Cicognani, Archiepiscopo 
titulo Laodicensi in Phrygia et in Civitatibus Foederatis Americae Se- 
ptentrionalis Delegato Apostolico, excipiendas duximus, quibus, habita 
venerabilium Fratrum Iosephi Elmeri Ritter, Archiepiscopi S. Ludo- 
vici, et Marci Kenni Carroll, Episcopi Wichitensis, favorabili sententia, 
postulabat ut territorii pars ad dioecesim Wichitensem spectans, seiun- 
geretur ad novam exinde dioecesim constituendam. De venerabilium 
itaque Fratrum Nostrorum S. R. E. Cardinalium Consistorialibus Ne- 
gotiis praepositorum. consulto, atque suppleto, quatenus opus sit, alio- 
rum quorum intersit vel eorum qui sua interesse praesumant consensu, 


42 — Acta, vol. XVIII, n. 14. — 5-10-1951. 

omnibus mature perpensis ac certa scientia, de apostolicae Nostrae po- 
testatis plenitudine ab amplissimo dioecesis Wichitensis territorio se- 
quentes viginti octo civiles comitatus seiungimus, nempe vulgo Greeley, 
Wichite, Scott, Lane, Ness, Rush, Barton, Hamilton, Kearny, Finney, 
Hodgeman, Pawnee, Stafford, Stanton, Grant, Haskell, Gray, Ford, 
Edwards, Kiowa, Pratt, Morton, Stevens, Seward, Meade Clark, Co- 
manche et Berber, quorum territorium in novam erigimus et constitui- 
mus dioecesim, Dodgepolitanam nuncupandam. Novae huius dioecesis 
episcopalem sedem Dodgepoli in urbe, vulgo Dogde City, a qua dioecesis 
ipsa nomen mutuatur, constituimus. Templum vero ibidem Sacratissimo 
Cordi Iesu dicatum ad Ecclesiae Cathedralis dignitatem evehimus; cui 
idcirco et pro tempore Episcopis Dodgepolitanis omnia tribuimus iura, 
honores, insignia, privilegia, quibus ceterae Episcopales per orbem Ec- 
clesiae earumque Praesules iure communi fruuntur; eos pariter iisdem 
astringimus oneribus et obligationibus, quibus ceteri locorum Ordinarii 
astringuntur. Novam insuper hanc cathedraiem Ecclesiam suffraganeam 
constituimus metropolitanae Ecclesiae S. Ludovici, eiusque Episcopos 
metropolitico subicimus iuri Archiepiscopi 8. Ludovici. Praeterea usque 
dum Capitulum Cathedrale constitui nequeat indulgemus ut, ad iuris 
tramitem, Consultores dioecesani interim eligantur et adhibeantur. Man- 
damus insuper ut quamprimum fieri poterit, Seminarium dioecesanum, 
saltem parvum, iuxta sacros canones et S. Congregationis de Seminariis 
et Studiorum Universitatibus traditas normas erigatur, ut adolescentes 
in sortem Domini vocati in spem Ecclesiae instituantur. Quoad vero atti- 
net ad dioecesis regimen et administrationem, ad Vicarii Capitularis seu 
Administratoris, Sede vacante, electionem, ad clericorum et fidelium iura 
et onera aliaque huiusmodi, servanda iubemus quae sacri canones prae- 
scribunt. Quod autem ad clerum peculiariter attinet, statuimus ut simul 
ac hae Litterae Nostrae ad exsecutionem demandatae fuerint, eo ipso cle- 
rici Ecclesiae illi censeantur adscripti, in cuius territorio legitime de- 
gunt. Statuimus insuper ut episcopalis mensa novae dioecesis constitua- 


_tur Curiae emolumentis et oblationibus, quae a fidelibus, in quorum bo- 


num dioecesis ipsa erecta est, praeberi solent, praeter ea quae ad hunc fi- 
nem iam collecta sunt. Volumus denique ut documenta omnia et acta, 
quae novam dioecesim eiusque clericos et fideles respiciunt, quam primum 
fas erit, a Cancellaria dioecesis Wichitensis ad dioecesis Dodgepolitanae 
Cancellariam mittantur, ut in huius tabulario religiose serventur. Ad 
quae omnia perficienda venerabilem quem supra memoravimus Fratrem in 
Civitatibus Foederatis Americae Septentrionalis Delegatum Apostolicum, 
vel eum qui in exsecutionis actu Delegationi ipsi praesit, deligimus, — 

eidemque facultates necessarias et opportunas attribuimus, etiam sub- 
delegandi ad effectum de quo agitur quemlibet virum in ecclesiastica di- 
gnitate constitutum, et illi onus iniungimus ad 8. Congregationem Con- 
sistorialem quam primum transmittendi authenticum peractae, exsecu- 
tionis actorum exemplum. Praesentes autem Litteras firmas, validas et 
efficaces esse et fore suosque plenos et integros effectus sortiri et obti- 
nere atque ab omnibus ad quos spectat inviolabiliter observari debere, 
et, si secus super his a quocumque, quavis auctoritate, scienter vel igno- 
ranter contigerit attentari, id prorsus irritum et inane esse et fore vo- 
lumus ac decernimus, contrariis quibuslibet, etiam speciali mentione 
dignis, minime obstantibus, quibus omnibus derogamus. Harum autem 
Litterarum exemplis vel excerptis, etiam impressis, manu tamen ali- 
cuius notarii publici subscriptis et viri in ecclesiastica dignitate vel 
officio constituti munitis, eandem prorsus volumus haberi fidem, quae 
hisce Litteris haberetur ostensis. Nemini vero hanc paginam seiunctio- 
nis, erectionis, constitutionis, subiectionis, statuti, concessionis, com- 
missionis et voluntatis Nostrae infringere vel ei contraire liceat. Si quis 
autem id ausu temerario attentare praesumpscrit, indignationem omni- 
potentis Dei et beatorum Apostolorum Petri et Pauli se noverit incur- 
surum. 

Datum Romae apud 8. Petrum, anno Domini millesimo nongente- 
simo quinquagesimo primo, die undevicesima Maii mensis, Pontificatus 
Nostri anno tertio decimo. 


Pro S. R. E. Cancellario 


E. Card. TISSERANT Fr. A. I. Card. PIAZZA 
Sacri Collegii Decanus S. OC. Consistorialis a Secretis 


Franciscus Hannibal Ferretti, Proton. Apost. 


Bernardus De Felicis, Proton. Apost. 
Loco Plumbi 


Reg. in Canc. Ap., vol. LXXXI, n. 78 - Al. Trussardi. 

IV 


CALCUTTENSIS er ALIARUM 
(SAMBALPURENSIS) 


© DIOBCESIUM CALCUTTENSIS, RANCHIENSIS ET NAGPORENSIS TERRITORIO ALI- 
QUOT DISTRICTUS CIVILES SEIUNGUNTUR BT NOVA PXINDE ERIGITUR DIOE- 
CESIS, SAMBALPURENSIS NUNCUPANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Novarum dioecesium in catholico orbe erectionem decernere, quoties 
id ad catholicam rem magis provehendam et ad dominici gregis bonum 
satius promovendum necessarium visum fuerit, unius est Romani Pon- 
tificis, pro supremo quo fungitur universae Ecclesiae regimine. Quo moti 
consilio, venerabilium Fratrum Nostrorum S. R. E. Cardinalium 8. Con- 
gregationi Fidei Propagandae praepositorum sententiam excipiendam 
ratamque habendam censuimus, qua, attento concordi consensu Sacro- 
rum Antistitum Calcuttensis, Ranchiensis et Nagporensis dioecesium, 
et assentiente venerabili Fratre Leone Petro Kierkels, Archiepiscopo ti- 
tulo Salaminensi et in India Internuntio Apostolico, novam erigendam 
Nobis proposuerunt dioecesim ex illarum dioecesium territorio partes 
aliquot seiungendo. Suppleto igitur, quatenus opus sit, aliorum quorum 
intersit, vel eorum qui sua interesse praesumant consensu, consideran- 
tes praesertim dioecesium quas diximus vastitatem, quorumdam distri- 
ctuum a dioecesana sede longinquitatem, morum et linguarum quarundam 
tribuum proprietates ac necessitatem augendi numerum Evangelii prae- 
conum in quibusdam regionibus aborigenum, ad catholicam fidem am- 
plectendam propensiorum, ceteris omnibus mature perpensis ac certa 
scientia, de apostolicae Nostrae potestatis plenitudine, ex archidioece- 
sis Calcuttensis territorio antiquos districtus separamus: Rairakhol, 
Athmallik, Angul, Pallahara, Talcher, Hindol, Dhenkanal, una cum 
parte districtus Sambalpur et parte orientali districtus Sonpur; ex 
dioecesis Ranchiensis territorio districtus civiles seiungimus, qui anti- 
quis tiominibus Gangpur, Bonai et Bamra nuncupantur; a dioecesis 
autem Nagporensis territorio districtum Patna et partem districtus 
Sambalpur, quae sita est supra ripam dexteram Mahanadi fluminis, et 
occidentalem partem districtus Sonpur. Territorium hoc ita seiunctum 

in novam erigimus et constituimus dioecesim, ex urbis Sambalpur no- 
mine, in qua sedes erit Episcopi, Sambalpurensem appellandam. Novam 
hanc dioecesim curis committimus Societatis Verbi Divini Sodalium, qui 
jamdudum fructuose illic allaborant ad Christi regnum prolatandum. 
Novam hanc dioecesim Sumbalpurensem suffraganeam constituimus me- 
tropolitanae Ecclesiae Calcuttensi, eiusque pro tempore Episcopos me- 
tropolitico subicimus iuri Archiepiscopi Calcuttensis. Ecclesiam vero, 
quam Episcopus, hac ipsa die electus, quam primum construendam cu- 
rabit, in cathedralem constituimus et illi ac pro tempore Episcopis Sam- 
balpurensibus omnia attribuimus iura, honores, insignia, privilegia, fa- 
vores et gratias, quibus ceterae per orbem cathedrales Ecclesiae earum- 
que Praesules iure communi fruuntur, illosque pariter iisdem astringi- 
mus oneribus et obligationibus, quibus ceteri astringuntur. Volumus 
porro ut donec Canonicorum Capitulum cathedrale constitui poterit, 
dioecesani consultores ad iuris tramitem interim eligantur et adhibean- 
tur. Mandamus insuper ut quamprimum fieri poterit parvum saltem Se- 
minarium dioecesanum iuxta sacros canones et S. Congregationis Fidei 
Propagandae traditas normas erigatur, ut iuvenes in sortem Domini 
vocati in bonum Ecclesiae recte instituantur. 

Statuimus insuper ut episcopalis mensa novae dioecesis constituatur 
Curiae emolumentis et oblationibus, quae a fidelibus, in quorum bonum 
dioecesis ipsa erecta est, praeberi solent. 

Quod vero attinet ad dioecesis istius regimen et administrationem, 
ad Vicarii Capitularis seu Administratoris, sede vacante, electionem, 
ad clericorum et fidelium iura et onera aliaque huiusmodi, servanda 
iubemus quae sacri canones praescribunt. Quoad autem clerum peculia- 
riter spectat, statuimus ut, simul ac hae Litterae Nostrae ad exsecu- 
tionem demandatae fuerint, eo ipso clerici Ecclesiae illi censeantur ad- 
scripti, in cuius territorio legitime degunt. Volumus demum ut docu- 
menta et acta omnia, quae novam hance dioecesim eiusque clericos et 
fideles respiciunt, quam primum fas erit, a Cancellariis dioecesium Cal- 
cuttensis, Ranchiensis et Nagporensis Cancellariae Sambalpurensi tra- 
dantur, ut in huius tabulario religiose serventur. Ad quae omnia, uti 
supra disposita et constituta, perficienda venerabilem quam antea me- 
moravimus in India Internuntium Apostolicum, vel eum qui in exsecu- 
tionis actu Internuntiaturae praeerit, deligimus et illi necessarias et 
opportunas tribuimus facultates, etiam subdelegandi, ad effectum de quo 
agitur, quemlibet virum in ecclesiastica dignitate vel officio constitutum 
eidemque onus iniungimus ad S. Congregationem Fidei Propagandae 
transmittendi authenticum peractae exsecutionis actorum exemplum. 

Praesentes autem Litteras firmas, validas et efficaces esse et fore 
suosque plenos et integros effectus sortiri et obtinere atque ab omnibus 
ad quos spectat inviolabiliter observari debere, ac, si secus super his a 
quocumque, quavis auctoritate, scienter vel ignoranter contigerit atten- 
tari, id prorsus irritum et inane esse et fore volumus ac decernimus, 
contrariis quibuslibet non obstantibus, quibus omnibus derogamus. Ha- 
rum porro Litterarum exemplis, etiam impressis, manu tamen alicuius 
notarii publici subscriptis et sigillo viri in ecclesiastica dignitate vel 
officio constituti munitis, eandem prorsus volumus haberi fidem, quae 
hisce iisdem haberetur ostensis. Nemini vero hanc paginam seiunctionis, 
erectionis, constitutionis, subiectionis, concessionis, statuti, commissio- 
nis et voluntatis Nostrae infringere vel ei contraire liceat. Si quis vero 
id ausu temerario attentare praesumpserit, indignationem omnipotentis 
Dei et beatorum Apostolorum Petri et Pauli se noverit incursurum. 

Datum Romae apud 8. Petrum, anno Domini millesimo nongentesimo 
quinquagesimo primo, die quarta decima Iunii mensis, Pontificatus No- 
stri anno tertio decimo. 


Pro S. R. E. Cancellario 


E. Card. TISSERANT P. Card. FUMASONI BIONDI 
8S. Collegit Decanus S. 0. de Propaganda Fide Praefectus. 


Franciscus Hannibal Ferretti, Proton. Apost. 
Arthurus Mazzoni, Proton. Apost. 
Loco Plumbi 


Reg. in Canc. Ap., vol. LXXXI, n. 98. - Al. Trussardi. 

DE LISALA-DE COQUILHATVILLE 
BASANKUSUENSIS-STANLEYPOLITANUS 
(ISANGIENSIS) 


E VICARIATUUM APOSTOLICORUM DE LISALA, DH COQUILHATVILLE, BASANKU- 
SUENSIS ET STANLEYPOLITANI TERRITORIIS PARTES SEIUNGUNTUR ET NOVA 
ERIGITUR PRAEFECTURA APOSTOLICA, ISANGIENSIS NUNCUPANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Enascentium inter ethnicos populos Ecclesiarum recta circumscriptio 
quam maxime iuvat ad catholicam fidem latius faciliusque prolatan- 
dam. Quo moti consilio, venerabiles Fratres Nostri S. R. E. Cardinales 
S. Congregationi Fidei Propagandae praepositi, animo perpendentes in 
Congo ditionis Belgicae, non mediocre rem catholicam, per Evangelii 
praeconum e Societate Mariae Montfortana sedulos labores, in Vicariatu 
Apostolico de Lisala, Congregationi Cordis Mariae concredito, susce- 
pisse incrementum, suffragante venerabili Fratre Petro Sigismondi, Ar- 
chiepiscopo titulo Neapolitano in Pisidia et in Congo Belgico et in 
Ruanda Urundi Delegato Apostolico, novam illic constituendam Prae- 
fecturam Apostolicam censuerunt. Nos vero, audito venerabili Fratre 
Sacrae Congregationis Fidei Propagandae a Secretis, Patrum quos dixi- 
mus Cardinalium sententiam ratam habentes et confirmantes, suppleto, 
quatenus opus sit, quorum intersit vel eorum qui sua interesse praesu- 
mant consensu, certa scientia ac de apostolicae Nostrae potestatis ple- 
nitudine, totam districtus de Stanlcyville partem, quae usque adhuc in 
Vicariatu Apostolico de Lisala continebatur, et reliquas eiusdem di- 
strictus partes, intra Vicariatus de Coquilhatville et Vicariatus Basan- 
kusuensis limites (parva territorii parte excepta Vicariatui Basanku- 
suensi in posterum servanda) exstantes, atque territorii linguam latitu- 
dinis ad quindecim chilometra, pertinentem ad districtum de Stanley- 
ville et in Vicariatu Apostolico Stanleypolitano contentam (ita ut tamen 
ut extremus limes meridionalis novae circumscriptionis ecclesiasticae 
circulum parallelum secundum attingat et limites, qui ad occidentem 
versus Vicariatum-Basankusuensem pertingunt, ii habeantur, qui ab 
ipso Delegato Apostolico et ab Ordinariis, quorum interest, descripti 

sunt) ab Apostolicis, quos memoravimus, Vicariatibus seiungimus et ter- 
ritorium ita efformatum in novam erigimus et constituimus Praefectu- 
ram Apostolicam, Jsangiensem nomine nuncupandam, quam sollertibus 
Societatis Mariae Montfortanae curis, ad Nostrum tamen et Aposto- 
licae Sedis beneplacitum, concredimus. Novae huic Isangiensi Praefe- 
cturae Apostolicae eiusque pro tempore Antistitibus omnia attribuimus 
iura, privilegia, honores et potestates, quibus ceterae per orbem Prae- 
fecturae Apostolicae earumque Praesules iure communi fruuntur, eosque 
pariter iisdem obstringimus oneribus et obligationibus, quibus ceteri ob- 
stringuntur. Quae omnia, uti supra disposita et constituta, rata ac va- 
lida esse et fore volumus et iubemus, contrariis quibuslibet non obstan- 
tibus. Harum vero Litterarum exemplis vel excerptis, etiam impressis, 
manu tamen alicuius notarii publici subscriptis sigilloque viri in eccle- 
siastica dignitate vel officio constituti munitis, eandem volumus haberi 
fidem, quae hisce iisdem haberetur ostensis. Nemini autem hanc pagi- 
nam disiunctionis, erectionis, constitutionis, commissionis statuti et 
voluntatis Nostrae infringere vel ei contraire liceat. Si quis vero id 
ausu temerario attentare praesumpserit, indignationem omnipotentis 
Dei et beatorum Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
quinquagesimo primo, die quarta decima Iunii mensis, Pontificatus No- 
stri anno tertio decimo. 


Pro S. R. E. Cancellario 
E. Card. TISSERANT P. Card. FUMASONI BIONDI 
Sacri Collegit Decanus S. C. de Prop Fide Praefectus 


Franciscus Hannibal Ferretti, Prot. Apost. 
Bernardus De Felicis, Proton. Apost. 
Loco Plumbi 


Reg. in Canc. Ap., vol. LXXX, n. 83 - Al. Trussardi. 

LITTERAE APOSTOLICAE 


I 


ECCLESIA DEO IN HONOREM B. MARIAE V. SINE PECCATI LABE CONCEPTA DICATA 
IN OPPIDO, QUOD « BATANGAS )) APPELLATUR, INTRA FINES LIPENSIS DIOE- 
CESIS, TITULO AC PRIVILEGIIS BASILICAE MINORIS HONESTATUR. 


PIUS PP. XII 


Ad perpetuam rei memoriam. — Almae Virgini Deiparae dicata, plu- 
rima eaque exculta admodum in universo orbe Templa surgunt, quae 
fidelium turmae venerabundae solent ac supplices adire, ita ut verum 
exstet luculenter quod Ipsa, castissimo alvo Redemptorem continens, de 
‘Se portendit : « Ecce enim ex hoc beatam me dicent omnes generationes )). 
Sic quoque in longinquis Philippinis Insulis, infra fines Lipensis Dioe- 
ceseos, in oppido non nullius nominis, quod « Batangas ») nuncupatur, 
in honorem Beatissimae Virginis Mariae, sine peccati labe Conceptae, 
insignis eminet Ecclesia, cuius amplitudine ac nitore pagus ille non me- 
diocriter ornatur. Quae, uti accepimus, paucis abhinc annis terrae motu 
quassa ac perculsa, ita ut aedificii frons in ruinam procubuerit, cura 
et industria eiusdem loci Antistitis ac civium, temporum angustia et 
difficultate annonae minime territorum, reparata est in melius ac resti- 
tuta. Eadem etiam Sacra Aedes, cum Cathedralis Ecclesia, novissimo 
bello horride flagrante, penitus eversa sit ac diruta, in praesenti habe- 
tur pro Cathedrali, magna utique vi Christifidelium frequens nec non 
sacrorum rituum splendore piarumque consociationum sedulitate con- 
spicua et illustris. Quo igitur huius Templi decus magis augeretur atque 
Intaminatae Virginis cultus maiora in dies caperet incrementa, Venera- 
bilis Frater Alafridus Verzosa, Episcopus Lipensis, enixas ad Nos preces 

detulit, ut Ecclesiam illam ad honorem ac dignitatem Basilicae Minoris 
evehere dignaremur. Nos autem, quidquid in ampliorem Beatissimae 
Virginis laudem cedere potest, sollicito studio et animo incenso com- 
plectentes, votis ad Nos perlaiis libenter statuimus obsecundare. Qua- 
propter, audito quoque Venerabili Fratre Nostro Clemente Sanctae Ro- 
manae Ecclesiae Cardinali Micara, Episcopo Veliterno atque Sacrae Ri- 
tuum Congregationis Praefecto, certa scientia ac matura deliberatione 
Nostra deque Apostolicae potestatis plenitudine, praesentium Littera- 
rum tenore perpetuumque in modum, Ecclesiam, Deo in honorem Beatae 

Mariae Virginis sine peccati labe Conceptae, in oppido quod « Batan- 
gas ») appellant, consecratam, intra fines Dioeceseos Lipensis, titulo ac 
dignitate Basilicae Minoris honestamus, omnibus privilegiis ac iuribus 
adiectis quae Templis hoc modo decoratis rite competunt. Contrariis 
quibuslibet nihil obstantibus. Haec edicimus, statuimus, decernentes 
praesentes Litteras firmas, validas atque efficaces iugiter exstare ac per- 
manere ; suosque plenos atque integros effectus sortiri et obtinere ; illis- 
que ad quos pertinent sive pertinere poterunt, nunc et in posterum, ple- 
nissime suffragari; sicque rite iudicandum esse ac definiendum; irri- 
tumque ex nunc et inane fieri, si quidquam secus, super his, a quovis, 
auctoritate qualibet, scienter sive ignoranter, contigerit attentari. 

Datum Romae, apud Sanctum Petrum, sub anulo Piscatoris, die x11 
mensis Februarii, anno MCMXLVIII, Pontificatus Nostri nono. 


De speciali Sanctissimi mandato 
Pro Domino Cardinali a Secretis Status 


I. Bapt. MONTINI 
Subst. Secr. St. 


It 


BEATISSIMA VIRGO MARIA DE SPE, VERNACULO USU « DE RADICB )) APPELLATA, 
TOTIUS DIOBCESIS ZAMORENSIS IN MEXICO PATRONA CABLESTIS PROCLA- 
MATUR. 

PIUS PP. XII 


Ad perpetuam rei memoriam. — A qua una mortales sperare audent 
salutem, qua praesente, melius confidunt rebus in afflictis, Beatam Vir- 
ginem Mariam de Spe, vernaculo usu « de Radice » dictam et apud Za- 
moram in Mexicana Dicione veneratam, huius regionis Christifideles us- 
que studiose consueverunt excolere et ad eius Simulacrum se effundere 
frequentes. Hic quidem cultus in animis incolarum penitus insedit, cum, 
quam religionem sacrorum alumni in Seminario condiscunt, eadem cu- 
riatos perfundant Sacerdotes. Ita factum est ut anno MCMXLIII, prima 
dimissa Synodo dioecesuna, omnes qui ei interfuerunt cum Canonici 
tum Presbyteri cuperent Beatissimam Virginem Mariam de Spe con- 
spirantes Dioeceseos Caelestem apud Deum Patronam adoptare. Re au- 
tem tum infecta, Venerabilis Frater Ioseph Gabriel Anaya y Diez de 
Bonilla, hodiernus eius loci Praesul, postquam ordines ecclesiasticorum 
atque laicorum rogavit sententiam, eorundem omnium fere faventium 

depromens vota, has preces Nobis adhibuit, ut Beatam Virginem Ma- 
riam de Spe totius Dioeceseos Zamorensis Caelestem Patronam renun- 
tiare benigne dignaremur. Nos vero, tam praevalidae Tutricis spem filiis 
Nostris redintegrare pervolentes, supplicationes huiusmodi libenti animo 
censuimus admittendas. Quapropter, e Sacrae Rituum Congregationis 
consulto, omnibus rei momentis attente perpensis, certa scientia ac ma- 
tura deliberatione Nostra deque Apostolicae potestatis plenitudine, ha- 
rum Litterarum vi perpetuumque in modum, Beatissimam Virginem 
Mariam de Spe Praecipuam totius Dioecesis Zamorensis in Mexico apud 
Deum Caelestem Patronam constituimus et declaramus, omnibus adie- 
ctis honoribus ac privilegiis liturgicis, quae principalibus regionum Pa- 
tronis rite competunt, additaque facultate adiungendi in extrema VI Le- 
ctione Divini Officii haec verba: « Anno autem Sacro vertente millesimo 
nongentesimo quinquagesimo, Pins Papa Duodecimus eandem Beatis- 
simam Virginem Caelestem apud Deum Patronam totius Dioecesis Za- 
morensis declaravit atque constituit ». Contrariis quibusvis non obstan- 
tibus. Haec edicimus, statuimus, decernentes praesentes Litteras firmas, 
validas atque efficaces iugiter exstare ac permanere ; suosque plenos at- 
que integros effectus sortiri et obtinere; illisque ad quos spectant, seu 
spectare poterunt, nunc et in posterum plenissime suffragari ; sicque rite 
iudicandum esse ac definiendum ; irritumque ex nunc et inane fieri, si 
quidquam secus, super his, a quovis, auctoritate qualibet, scienter sive 
ignoranter attentari contigerit. 

Datum ex Arce Gandulphi, sub anulo Piscatoris, die xxv mensis Se- 
ptembris, anno MCML, Pontificatus Nostri duodecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officiwm Regens 
Pontificiis Diplomatibus expediendis 

ITI 


-ECCLESIA CATHEDRALIS COMENSIS BASILICAE MINORIS TITULO HONORIBUSQUE 


AUGETUR. 
PIUS PP. XII 


Ad perpetuam rei memoriam. — Stat sublimis ad auras tholus Tem- 
pli principis Comensis, quasi signum eius, quae super saeculi fluxa et 
inania studia eminet, Fidei. Non solum autem moles et amplitudo huius 
Ecclesiae, Beatae Mariae Virgini Caelo receptae sacrae, probantur in 
vulgus, sed etiam propter opera et artificia, quibus affluit, eadem mu- 
nicipum ac peregrinatorum omnium consensu dilaudatur. Ad eius quo- 
que officia Canonicorum frequens Collegium ita incumbit, ut stati Deo 
honores rite persolvantur. Die vero festo Beatae Mariae Virginis ab ori- 
gine Immaculatae, proximo anno, omnis civitas Comensis gemino exsul- 
tavit gaudio, quod Almam Deiparam corpore et anima in Caelum as- 
sumptam sollemniter Nos definivimus, atque tholus, sartis detrimentis 
dudum ei incendio illatis, revocatus est in pristinum splendorem. Quam 
occasionem nactus, Venerabilis Frater Felix Bonomini, Episcopus Co- 
mensis, nomine quoque Cleri et Christifidelium, submisse Nos rogavit, 
ut Ecclesiam illam dignitate Basilicae Minoris augere dignaremur. Qui- 
bus precibus libenti animo concedere statuimus eo consilio, ut populus 
Comensis ad Dei Genetricem magis excolendam provocaretur eiusque 
Templo principi plus accederet decoris. Audito igitur Venerabili Fratre 
Nostro Clemente Sanctae Romanae Ecclesiae Cardinali Micara, Epi- 
scopo Veliterno ac Sacrae Rituum Congregationis Pro-Praefecto, et 
omnibus rei momentis attente perpensis, certa scientia ac matura de- 
liberatione Nostra deque Apostolicae potestatis plenitudine, harum Lit- 
terarum vi perpetuumque in modum, Ecclesiam Cathedralem Comensem 
titulo et honore Basilicae Minoris afficimus et exornamus, omnibus adie- 


ctis iuribus ac privilegiis, quae Aedibus hoc nomine insignibus rite com- 
petunt. Contrariis quibusvis non obstantibus. Haec edicimus, statuimus, 
decernentes praesentes Litteras firmas, validas atque efficaces iugiter 
exstare ac permanere; suosque plenos atque integros effectus sortiri et 
obtinere ; illisque ad quos spectant, seu spectare poterunt, nunc et in 
posterum plenissime suffragari ; sicque rite iudicandum esse ac definien- 
dum ; irritumque ex nunc et inane fieri, si quidquam secus, super his, 

a quovis, auctoritate qualibet, scienter sive ignoranter attentari conti- 
gerit. 

Datum Romae, apud Sanctum Petrum, sub anulo Piscatoris, die 
Xvi mensis Ianuarii, anno MCMLI, Pontificatus Nostri duodecimo. 


De speciali mandato Sanctissimi . 
Pro Domino Cardinali a publicis Ecclesiae negotiis 


GILDO BRUGNOLA 
Officium Regens 
Pontificiis Diplomatibus expediendis 


IV 


AD DIGNITATEM BT HONOREM BASILICAE MINORIS EVEHITUR PAROBCIALIS BC- 
CLBESIA S. MARGARITAE, V. Ef M., IN CIVITATH ( SANTA MARGHERITA LI- 
GURB )), INTRA FINES CLAVARENSIS DIOECESIS EXSTANS. 


PIUS PP. XII 


Ad perpetuam rei memoriam. — « Quasi plantatio rosae » exaltata 
in populo christiano, cui dat « suavitatem odoris », Beatissima Virgo 
Maria, divino testante praeconio, semper habita est, nec de ea aliter 
sancta canit Ecclesia. Exstat autem in parva civitate, quae a Sancta 
Margarita Virgine et Martyre Antiochena nuncupatur et, intra Clava- 
rensis dioeceseos fines posita et viretis circumiecta, amoeno imminet 
Ligurum mari, paroeciale Teimplum, in quo vetus Deiparae Virginis Ma- 
riae «a Rosa » Effigies pie asservatur celebrique gaudet cultu. Ab ipsa 
enim Liturgicum splendorem ducit eadem Ecclesia, ad quam cives et 
finitimi pietatis causa erga Marialem ipsam Imaginem peregrinantium 
more quotannis innumeri confluunt. Ne tantae populi pietati aequa dees- 
set remuneratio, liberaliter accessit Pontificia benignitas, qua a Deces- 
soribus Nostris Clemente Pp. XIV et Pio Pp. VI, fel. rec., insignibus 
privilegiis cumulata fuit, ac dein Patriarchali Basilicae Liberianae in 
Urbe, anno MDCCCLXXXXVI, est consociata. Pervetustae illius paroeciae, 
cuius memoria prope a saeculo xI repetitur, novum Templum, Ianuensis 
tum Archiepiscopi cura, civium autem sumptibus, exstructum fuit, quod, 
genere, prout vocant « classico » confectum, undecim quoque miris Al- 
taribus ditatum, amplitudine atque artis magnificentia affluit omnium- 
que, cum pie supplicantium tum advenarum, summam habet admiratio- 
nem. Quibus omnibus mature perpensis, Venerabilis Frater Franciscus 

Marchesani, Episcopus Clavarensis, faustam septuagesimi quinti anni, 
supra centesimum, opportunitatem nactus, ex quo Dei Genetricis Imago 
«a Rosa» appellata, est aurea corona redimita, sua nec non hodierni 
Curionis Clerique dioecesani et in memoratae Ecclesiae ministerio ver- 
santis omniumque fidelium vota depromens, enixe a Nobis postulavit 
ut Ecclesiam paroecialem civitatis « Santa Margherita Ligure » vulgo 
nuncupatae ad dignitatem Basilicae Minoris evehere dignaremur. Nos 
porro, ipsius paroeciae antiquitatem novaeque Ecclesiae pulchritudinem 
attente considerantes, ac praesertim impensam erga Virginem Mariam 
« a Rosa » civium totiusque dioeceseos fidelium pietatem, quae ut augea- 
tur in dies exoptamus, huiusmodi precibus annuendum perlibenter cen- 
suimus. Audito igitur Venerabili Fratre Nostro Clemente Sanctae Ro- 
manae Ecclesiae Cardinali Micara, Episcopo Veliterno, Sacrae Rituum 
Congregationis Pro-Praefecto, certa scientia ac matura deliberatione 
Nostra, deque Apostolicae Nostrae potestatis plenitudine, praesentium 
Litterarum vi perpetuumque in modum, Ecclesiam paroecialem, Deo in 
honorem Sanctae Margaritae Virginis et Martyris Antiochenae dicatam 
et, intra Clavarensis dioecesis fines positam, in civitate italice « Santa 
Margherita Ligure » exstantem, ad dignitatem et honorem Basilicae Mi- 
noris evehimus cum omnibus privilegiis et iuribus quae eidem titulo rite 
conveniunt. Contrariis quibuslibet minime obstantibus. Haec edicimus, 
statuimus, decernentes praesentes Litteras firmas, validas atque effica- 
ces iugiter exstare ac permanere ; suosque plenos atque integros effectus 
sortiri et obtinere ; illisque ad quos spectant, scu spectare poterunt, ple- 
nissime suffragari; sicque rite iudicandum esse ac definiendum ; irri- 
tumque ex nunc et inane fieri, si quidquam secus super his, a quovis, 
auctoritate qualibet, scienter sive ignoranter attentari contigerit. 
Datum Romae, apud Sanctum Petrum, sub anulo Piscatoris, die 
XXVI mensis Ianuarii, anno MCMLI, Pontificatus Nostri duodecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officium Regens 
Pontificiis Diplomaiibus expediendis 

TEMPLUM PAROECIALE IN HONOREM B. MARIAE V. DEO CONSECRATUM, IN OP- 
PIDO ( PORTUGALETE )) FLAVIOBRIGENSIS DIOECESIS, BASILICIS MINORIBUS 
ACCENSETUR. 


PIUS PP. XII 


Ad perpetuam rei memoriam. — Quemadmodum Beatissima Virgo 
Maria, summum enixa Deum et hominum Mater, praedicatione per orbem 
circumfertur, neque id satis pro dignitate ac merito, ita cultiora Tem- 
pla, eius nomine dedicata, praecipuo in honore non perperam habentur. 
Quorum numero curialis Aedes oppidi « Portugalete » vulgo nuncupati 
et intra fines Flaviobrigensis dioeceseos positi, recte accensetur, quae 
insuper ob vetustatem, amplitudinem, artem et copiam probatur in vul- 
gus. Neque lauta supellex ibi desiderari videtur neque sacerdotum alacre 
ministerium, ac piae consociationes, iam pridem constitutae, laeta utun- 
tur prosperitate. Quibus permotus, dilectus filius vicarius oeconomus 
Ecclesiae, quam diximus, submisse Nos rogavit, ut eam Basilicae Mi- 
noris honore augere dignaremur. Nos autem, ad Caelorum Reginam am- 
plius excolendam omne ingenium Nostrum atque studium conferentes, 
votis huiusmodi libenti animo statuimus obsecundare. Audito igitur Ve- 
nerabili Fratre Nostro Clemente Sanctae Romanae Ecclesiae Cardinali 
Micara, Episcopo Veliterno ac Sacrae Rituum Congregationis Pro-Prae- 
fecto, omnibusque rei momentis attente perpensis, certa scientia ac ma- 
tura deliberatione Nostra deque Apostolicae potestatis plenitudine, ha- 
rum Litterarum vi perpetuumque in modum, Ecclesiam paroecialem Deo 
in honorem Beatae Mariae Virginis consecratam atque in oppido « Por- 
tugalete », intra fines Flaviobrigensis dioecesis, exstantem, titulo ac di- 
gnitate Basilicae Minoris afficimus et exornamus, omnibus adiectis iuri- 
bus ac privilegiis, quae Templis hoc nomine insignibus rite competunt. 
Contrariis quibusvis non obstantibus. Haec edicimus, statuimus, decer- 
nentes praesentes Litteras firmas, validas atque efficaces iugiter exstare 
ac permanere ; suosque plenos atque integros effectus sortiri et obtinere; 
illisque ad quos spectant, seu spectare poterunt, nunc et in posterum 
plenissime suffragari ; sicque rite iudicandum esse ac definiendum ; irri- 

tumque ex nunc et inane fieri, si quidquam secus, super his, a quovis, 

auctoritate qualibet, scienter sive ignoranter attentari contigerit. 
Datum Romae, apud Sanctum Petrum, sub anulo Piscatoris, die 

XXVII mensis Februarii, anno MCMLI, Pontificatus Nostri duodecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officium Regens 
Pontificiis Diplomatibus expediendis 


EPISTULA 


AD BMUM P. D. ALFRIDUM ILDEFONSUM TIT. SANCTORUM SILVESTRI ET MAR- 
TINI AD MONTES S§. R. E. PRESB. CARDINALHM SCHUSTER, ARCHIEPISCOPUM 
MEDIOLANENSEM, QUEM LEGATUM CONSTITUIT AD EUCHARISTICUM CON- 
GRESSUM B TOTA ITALIA ASSISII INEUNDUM. 


PIUS PP. XII 


Dilecte Fili Noster, salutem et Apostolicam Benedictionem. — In 
urbe Assisiensi, quae ob insignem Francisci sanctitatis laudem tanta 
fama est vulgata per orbem, quaeque ob praeclarum ipsum Italiae Pa- 
tronum civili quoque cultu gloriaque resplendet, proximo ineunte Se- 
ptembri mense, Congressio Eucharistica e tota natione sollemniter pe- 
ragetur. Mirum est, ut etiam loci situs regionisque natura ac facies ad 
triumphum praecelsi Sacrameuti velebrandum aptissima videantur ! Ipsa 
profecto Assisiensis arx veluti augusta Iesu Christi ara conspicienda ap- 
parebit. Exinde piae fidelium turbae inter densas oleas vineasque per 
declive exporrigent sese usque ad Sanctae Mariae Angelorum, omnisque 
vallis Spoletina, per radiomegaphona in pagis iugisque disseminata, 
hymnis laudibusque Domino personabit, ita ut in medio Italiae vox 
quaedam nationis ipsius publice splendideque profiteatur Iesum Chri- 
stum, verum Deum atque hominem, vere, realiter ac substantialiter sub 
velis eucharisticis contineri. Hac sane, quae portenditur, magnifica fidei 
professione, sententia illa luculenter confirmabitur, quam edidimus in 
Litteris Encyclicis Mediator Dei ct hominum: « Christianae religionis 
caput ac veluti centrum Sanctissimae Eucharistiae Mysterium est » 
{Acta Apost. Sedis, 1947, p. 547 ” Quum itaque agatur de celebratione 

tanti ponderis ac momenti, eidem Nos Ipsi, ut iam enuntiavimus, adesse 
ac praeesse decrevimus. Te igitur, Dilecte Fili Noster, qui, Ecclesiae 
Senatus particeps, nobilissimae sedi Mediolanensi moderaris, Legatum 
Nostrum deligimus atque constituimus, ut, Nostram gerens personam, 
Eucharistico Congressui ex tota Italia proxime Assisii ineundo sacris- 
que eius caeremoniis nomine Nostro Nostraque auctoritate praesideas. 
Pro certo autem habemus te, pro eximia, qua flagras, erga tam admira- 
bile Sacramentum pietate atque observantia, clarissimum mandatum 
naviter esse feliciterque obiturum. Neque fieri poterit, quin fideles ad 
gloriosum Seraphici Patriarchae sepulcrum conventuri, ad templum 
Sanctae Clarae, primae eius alumnae, atque ad cetera magnifica artis 
monumenta in Umbriae amoenitate accessuri, tot tamque praeclaras 
Franciscales memorias recolentes, vehementer excitentur ad imitandas 
heroicas sanctorum yvirtutes, in primisque intrepidam in Augusto Sa- 
cramento fidem atque aestuantem erga Deum et proximos caritatem, 
quae in omne opus bonum sese effundens ad incrementum Ecclesiae ac 
patriae prosperitatem felicissime redundet. Quorum quidem salutarium 
sollemnis celebrationis fructuum in auspicium inque peculiaris Nostri 
amoris testimonium, Apostolicam Benedictionem tibi, Dilecte Fili No- 
ster, egregio Episcopo Assisiensi, ceterisque sacrorum Antistitibus, item- 
que civilibus Magistratibus universisque fidelibus, qui Congressioni Eu- 
charisticae intererunt, peramanter in Domino impertimus. 

Datum Romae apud Sanctum Petrum, die 11 mensis Augusti, anno 
MDCCCCLI, Pontificatus Nostri tertio decimo. 


PIUS PP. XII 


NUNTIUS RADIOPHONICUS 


CHRISTIFIDELIBUS BE TOTA ITALIA OB CONGRESSUM EUCHARISTICUM ASSISII 
COADUNATIS.* 


Venerabili Fratelli e diletti figli, 


Presenti, nella Citt& dello spirito e dell’umile amore, al trionfo eu- 
caristico col quale l’Italia cattolica riprende la serie dei suoi pit augusti 
Congressi, invitiamo non soltanto le folle, che in quest’ora acclamano 
in Assisi Colui che da la vita al mondo e con le sue carni la vita alle 
anime, ma i cuori e le menti di tutti i cattolici italiani, a prostrarsi — 


* Datus die 9 Septembris mensis a. 1951. 


43 - Acta, vol. XVIII, n. 11. — 5-10-1961. 

veneremur cernui — dinanzi all’Ostia santa, fatti con Noi, pid che mai 
in quest’ora solenne, un cuor solo e un’anima sola. 


Christum Regem adoremus! Adoriamo! 


Umili credenti, cui basta la fede — sola fides sufficit — per aderire 
al mistero di amore che fa attoniti gli uomini e gli angeli, noi vogliamo, 
adorando, rendere a Cristo Re dei secoli, ’omaggio pubblico, collet- 
tivo, solenne, che a Lui é dovuto da un popolo, da una Nazione cri- 
stiana e cattolica, a Lui debitrice del dono inestimabile della fede e di 
quanto nella sua vita e nella sua storia é grande e glorioso. 

Come non soltanto nell’intimo dei cuori scende da Gest il torrente 
dei suoi beni, cosi il culto della sua divina Persona vuol essere non 
solamente nel segreto di ciascun fedele, ma aperto e comune. Se infatti 
é manifesto e di tutti il beneficio, di tutti e alla luce del sole dev’essere 
anche la gratitudine. 

Questa poi noi dobbiamo tanto pid fervorosamente affermare, quanto 
pid insidiosa é la ostilita e la negazione di Lui da parte del mondo, 
persecutore di Cristo nella sua Chiesa e nei suoi membri, e unicamente 
inteso a combatterne e a renderne vana l’azione in tutti i campi della 
vita individuale e sociale. 

L’Italia cattolica, presente in quest’ora alla glorificazione eucari- 
stica di Assisi nelle sue pid alte Autorita religiose, politiche e civili, 
nei rappresentanti dell’Episcopato, del Governo, della coltura, della 
scienza, delle arti, delle forze armate, di tutte le classi del popolo, 
stretta come un sol uomo intorno a Gest, Ostia santa, viva in perpetua 
attivita di bene per questa dolce terra, che é particolarmente sua, 1|’Ita- 
lia cattolica, diciamo, ritta col suo Credo, ma umilmente prostrata a 
pit eloquente significazione della sua gloriosa fede, assolve in quest’ora 
ai piedi di Gest, ascoso sotto i veli eucaristici, il pid alto, il pit nobile, 
il pid santo dei suoi doveri. Essa adora riconoscente il suo Dio, il Figlio 
di Dio fatto uomo e mistico Pane per la redenzione, la giustizia, la giu- 
stificazione nostra, per la nostra salvezza e pace, che é del tempo come 
della eternita. 


Se negli angusti termini di questo Congresso eucaristico la fede e la 
scienza, la coltura, l’eloquenza, l’arte, la storia hanno portato in fra- 
terna concordia, gradito dono a Gest eucaristico, il tributo ricono- — 
scente dell’ingegno umano, pur tanto inadeguato all’oggetto delle sue 


» 
: 
% 
= 
“a 


Acta Pit Pp. XII 675 


speculazioni e del suo culto dalle multiformi manifestazioni; assai pid 
e meglio fanno questa sera la dotta teologia, la profonda filosofia, l’arte 
del pensiero, della parola, del canto, prostrandosi in tacita adorazione 
innanzi al Dio nascosto per esaltare nella fede dell’umile credente il 
dono inestimabile dell’Eucaristia. 

Il dono é Egli stesso — Gest Cristo — personalmente oe per 
operare in noi, se secondiamo il suo amore, le meraviglie della vita cri- 
stiana, di una vita cioé, che, ordinata secondo il Vangelo, mantiene 
fervida nei suoi, anche pit tiepidi figli, la stima della virtd, la coscienza 
del bene e del male e impedisce loro di essere definitivamente travolti 
dalla valanga di errori e di corruzione, che dominano nel mondo. 

Presente é Gest nel Sacramento, per dare, mistico Pane del Cielo, 
la vita superiore al nostro povero mondo, perpetuando il miracolo dei 
vergini e dei casti, il miracolo di chi non ha nulla e tutto possiede, i 
miracoli di quella fraterna carita, che tutti i mali e le offese sopporta 
con serena fortezza e nulla pensa di aver fatto fin che resta davanti a 
lei qualche cosa da compiere. 

Questi i prodigi dell’Eucaristia ; che pertanto ci si rivela quale fu 
annunziata da Gest nella sua grande promessa, realta centrale della 
sua religione, della vita e della pieta cristiana, avendo Egli senten- 
ziato: « Se non mangerete la carne del Figliuolo dell’uomo e non ber- 
rete il suo sangue, non avrete in voi Ja vita. Chi mangia la mia carne 
e beve il mio sangue, ha la vita eterna ed io lo risusciterd nell’ultimo 
giorno 

E come dei singoli membri, cosi di tutto il Corpo mistico, )’Euca- 
ristia nutre la vita attraverso le vicende del suo doloroso pellegrinag- 
gio, lo purifica, l’arricchisce in ogni campo, maturando con la santi- 
ficazione dei membri l’esaltazione e la gloria finale dell’intero Corpo, 
destinato a trionfare del mondo e dell’inferno per virti di Chi lo ha 
redento. 


Trionfo dei giusti, trionfo della Chiesa di Dio, infallibilmente ga- 
rantito dal glorioso, dall’onnipotente, dall’eterno Verbo Incarnato, fatto 
cibo nostro sotto le specie del pane! 

Trionfo dell’Eucaristia, sconcertante il mondo della incredulita, per 
lo stridente contrasto, folle alla umana sapienza, tra l’oggetto onorato 
e l’umile, inerte, bianco disco, l’ustia, appena visibile tra gli ori, le luci, 
la magnificenza che la circonda, e questa moltitudine, accorsa da ogni 


* fo. 6, 53-54. 

parte, dai monti e dai piani, per acclamarla, in un’onda irresistibile di 
entusiasmo, che non ha paragone. 

-In quel minuscolo etereo candore, che si direbbe un nulla, la cat- 
tolica Italia, i cui.allori di scienza, di coltura, di arte, di storia, non 
valgono le glorie della sua fede, ravvisa, contempla il suo Dio, il Figlio 
di Dio fatto uomo, il suo Redentore e Benefattore della umanita, ]’Au- 
tore delle sue speranze immortali. E inginocchiata innanzi a quell’Ostia 
adorabile, ardentemente prega: Christum Regem adoremus dominantem 
gentibus! 


Se non che, figli carissimi, questo legittimo tributo di adorazione e 
di amore, reso da tutto un popolo credente alla velata Maesta del Dio 
nascosto, la trionfale esaltazione della divina Eucaristia che, a chiu- 
sura del vostro Congresso, questa sera vi commuove e vi accende, come 
agli occhi del mondo é soprattutto l’espressione solenne della vostra 
fede, cosi agli occhi di Dio deve essere la solenne affermazione della 
vostra volonta di vittoria. E la vittoria che Gesd ha riportata sul mondo 
stesso e sull’inferno; vittoria della quale ci ha dettato le leggi uel suo 
Vangelo e ci ha dato il pegno nella Santa Eucaristia. 

Acclamando in Gesd il vittorioso, voi intendete far vostra " sua vit- 
toria. Vincere il mondo e le potenze dell’inferno voi volete — e dovete — 
con una vita dove non regni il peccato, e la cui legge suprema sia la 
Oarita, cioé l’amore fattivo del prossimo, sotto il segno di Dio. Vita di 
alto, di nobile, di disinteressato fraterno amore, che vi additi all’atten- 
zione del mondo, escludendo da voi, nel fatto della vostra fede, ogni nota 
insincera. Questo é il vostro trionfo. E questo é il grande, il vero trionfo 
della Chiesa; la quale trionfa del mondo, del male, del peccato, dove di 
queste forze ostili trionfano i suoi figli. Guardatevi dal mondo corrut- 
tore, togliete il male, bandite il peccato da voi, dalle vostre famiglie, 
e avrete preparato, per quanto é in voi, il trionfo della societa cristiana 
su quella del risorgente paganesimo, auspicata dai nemici di Dio, di 
Gest Cristo e dell’opera sua. Avrete contribuito a stabilire una societa 
non pid negatrice, almeno di fatto, di Dio, e della sua legge, ma dal ti- 
more di Dio stabilmente retta nella persona dei suoi governanti, dei suoi 
magistrati, dei suoi maestri, dei suoi dirigenti di ogni nome. Avrete 
lavorato per le fortune di questa diletta Italia, che non pud, non deve 
in nessun modo deporre il suo carattere di nazione cristiana e cattolica, 
e venir meno alla missione di civilté spirituale, segnata alla sua storia 
dalla divina Provvidenza. 

Tale é il frutto che Noi attendiamo da questo Congresso eucaristico 
condotto sotto gli auspici del gran Santo, Francesco d’Assisi, Patrono 
d’Italia e tanto perfetta immagine di Cristo. 

Né il frutto sara effimero, se alla divina Eucaristia voi legherete cosi 
la vostra vita, da farne l’alimento assiduo dell’anima vostra, il rifugio 
dello spirito, il riposo del cuore. 

Con questi sensi, col cuore grato a Dio e con piena fiducia in una 
Italia cattolica nuovamente ritemprata nella sua fede e nella sua pieta 
verso l’augusto Sacramento, Noi chiudiamo questo XIII Congresso eu- 
cristico. E mentre imploriamo la grazia fecondatrice dello Spirito, af- 
finché luminoso resti il ricordo e stabile il vantaggio individuale e so- 
ciale di cosi felice avvenimento; ai presenti in Assisi, ai lontani parte- 
cipi e in ascolto, in particolar modo agli infermi e a quanti su tante 
diverse vie guardano perplessi e non sono ancora in cammino verso il 


Padre che li aspetta, impartiamo di cuore, pegno di benevolenza, augu-— 


rio di amore e di pace, l’Apostolica Benedizione. 

ACTA SS. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius Divina Providentia Papa XII, 
successivis decretis Sacrae Congregationis Consistorialis, singulas quae 
sequuntur Ecclesias de novo Pastore dignatus est providere, nimirum : 


die 29 Iunii 1951. — Metropolitanae Ecclesiae Cagayanae, nuper 
erectae, praefecit Exc. P. D. Iacobum Thomam G. Hayes, hactenus 
Episcopum Cagayanum. 

— Metropolitanae Ecclesiae Cacerensi, nuper erectae, Exc. P. D. Pe- 
trum Paulum Santos, hactenus Episcopum Cacerensem. 

— Metropolitanae Ecclesiae Iarensi, nuper erectae, Exc. P. D. Io- 
sephum M. Cuenco, hactenus Episcopum Iarensem. 

— Metropolitanae Ecclesiae Novae Segobiae, nuper erectae, Exc. 
P. D. Iacobum C. Sancho, hactenus Episcopum Novae Segobiae. 

die 21 Iulii. — Titulari episcopali Ecclesiae Cidramenae R. D. Fran- 
ciscum Miranda Vicente, canonicum Capituli metropolitani Toletani, 
quem deputavit Auxiliarem Emi ac Revmi P. D. Henrici 8S. R. E. Car- 
dinalis Pla y Deniel, Archiepiscopi Toletani. 

die 23 Iulii. — Titulari episcopali Ecclesiae Dorylaensi, R. D. Hen- 
ricum Dupont, parochum-decanum S. Petri in oppido vulgo Merville, 
quem deputavit Auxiliarem Emi ac Revmi P. D. Achillei S. R. E. Car- 
dinalis Liénart, Episcopi Insulensis. 

die 31 Iulii. — Cathedrali Ecclesiae Neritonensi Revhum D. Con- 
radum Ursi, Antistitem Urbanum, Rectorem Pontificii Seminarii Re- 
gionalis Appuli Pius XI. 

die 7 Augusti. — Titulari episcopali Ecclesiae Anastasiopolitanae 
Exc. P. D. Theodoricum de Angelis, hactenus Episcopum Nucerinum 
Vaganorum. 

die 21 Augusti. — Titulari episcopali Ecclesiae Rhandensi, Reviitum 
D. Paulum Chevalier, Vicarium Generalem et Archidiaconum Capituli 

cathedralis Cenomanensis, quem deputavit Auxiliarem Exc. P. D. Geor- 
gii Francisci Xaverii M. Grente, Episcopi Cenomanensis. 

die 22 Augusti. — Titulari episcopali Ecclesiae Helensi Revium 
D. Iosephum Ioachim Goncalves, parochum Ecclesiae cathedralis Rio- 
pretensis, quem constituit Coadiutorem Exc. P. D. Aloysii Scortegagna, 
Episcopi Spiritus Sancti. 

die 27 Augusti. — Cathedrali Ecclesiae Aurelianensi Exc. P. D. Ro- 
bertum Picard de la Vacquerie, hactenus Episcopum titularem Doa- 
rensem. 

die 3 Septembris. — Titulari archiepiscopali Ecclesiae Cotradensi 
Exc. P. D. Hugonem Bressane de Araujo, hactenus Episcopum Guaxu- 
pensem, quem constituit Coadiutorem cum iure successionis Exc. P. 
D. Antonii dos Santos Cabral, Archiepiscopi Bellohorizontini. 

die 4 Septembris. — Metropolitanae Ecclesiae S. Ludovici in Mara- 
gnano Exc. P. D. Iosephum de Medeiros Delgado, hactenus Episcopum 
Caicoénsem. 

die 5 Septembris. — Titulari archiepiscopali Ecclesiae Corinthiensi 
Revmum D. Ianuarium Verolino, deputatum Nuntium Apostolicum 
apud Respublicas Guatimalensem et Salvatorianam. 


SACRA CONGREGATIO DE PROPAGANDA FIDE 


I 
PROVISIO ECCLESIARUM 


Singulis, ut infra, datis Decretis Sacri Consilii Christiano Nomini 
Propagando, Ssmus Diius Noster Pius Div. Prov. Pp. XII dignatus est 
sequentes providere Ecclesias, nimirum : 


die 1 Octobris 1950. — Titulari episcopali Ecclesiae Elatensi R. P. Do- 
minicum Tang, Societatis Iesu, praefecit, quem Administratorem Aposto- 
licum Archidioeceseos Coamceuvensis deputavit. 

die 10 Maii 1951. — Cathedrali Ecclesiae Ceucevensi, nuper erectae, 
R. D. Aloisium Li Paiyu, cleri saecularis presbyterum. 

die 14 Iunii. — Titulari episcopali Ecclesiae Aborensi Exc. P. D. Ioan- 
nem de Vienne, hactenus Episcopum Tienzinensem. 

— Cathedrali Ecclesiae Sambalporensi, noviter erectae, R. VP. Her- 
mannum Westermann, iam Praefectum Apostolicum Indorensem. 

— Titulari episcopali Ecclesiae Niciotanae R. P. Ioannem Baptistam 
Duc, quem constituit Vicarium Apostolicum de Vinh. 

die 21 Iunii. — Titulari episcopali Ecclesiae Cernitzensi R. P. Aemi- 
lium Eliam Verhille, e Congregatione Sancti Spiritus, quem constituit 
Vicarium Apostolicum Arcia Rousset. 

die 5 Iulii. — Titulari episcopali Ecclesiae Gaurianensi R. P. Erne- 
stum Aurelium Ghiglione, Ordinis Fratrum Minorum, quem constituit 
Vicarium Apostolicum Bengasinum. 

die 10 Iulii. — Titulari episcopali Ecclesiae Abaradirensi R. P. Ioseph 
Fady, Societatis Missionariorum Africae, quem constituit Vicarium Apo- 
stolicum Likuniensem. 

die 12 Iulii. — Cathedrali Ecclesiae Kyotensi, noviter erectae, R. D. 
Paulum Yoshiyuchi Furuya, iam Praefectum Apostolicum de Kyoto. 

— Titulari episcopali Ecclesiae Abiddensi R. P. Guilelmum Duschak, 
e Societate Verbi Divini, quem constituit Vicarium Apostolicum Cala- 
panensem. 

— Cathedrali Ecclesiae Nagporensi R. P. Eugenium Aloisium Regi- 
naldum D’Souza, missionarium Sancti Francisci Salesii de Annecio. 

— Cathedrali Ecclesiae Dibrugarhensi, noviter erectae, R. P. Orestem 
Marengo, Societatis Sancti Francisci Salesii. 

2 Augusti. — Titulari episcopali Ecclesiae Abydenae R. D. Lancillot- 
tum Goody, parochum in archidioecesi Perthensi, quem deputavit Auxi- 
liarem Exc. P. D. Raimundi Prendiville, Archiepiscopi Perthensis. 


II 
NOMINATIONES 


Decretis, ut infra, datis, Sacra Congregatio de Propaganda Fide ad 
suum beneplacitum renunciavit : 


die 9 Februarii 1951. — R. P. Eugenium Fahy Societatis Iesu, Prae- 
fectum Apostolicum de Yangchow. 

die 6 Aprilis. — R. P. Petrum Paulum Andrade, Ordinis Fratrum Mi- 
norum, Praefectwm Apostolicum Calapanensem. 

die 20 Aprilis. — R. P. Iluminatum Colombo, Ordinis Fratrum Mi- 
norum, Praefectum Apostolicum Misuratensem. 

die 4 Mati. — R. P. Eugenium Maillat, e Missionariis Africae, Prae- 
fectum Apostolicum de Nzerekore. 

die 18 Maii. — R. P. Franciscum J. Doyle, e Missionariis Sacri Cordis, 
Praefectum Apostolicum Samaraiensem. 

die 8 Iunii. — R. P. Secundum Garcia, Societatis Sancti Francisci Sa- 
lesii presbyterum, Praefectum Apostolicum de Alto Orinoco. 

— R. D. Ioannem Yang Feng-Shu, indigenam sacerdotem, Praefectum 
Apostolicum de Iduhsien. 

die 22 Iunii. — R. P. Vincentium Van Beurden, e Congregatione Sa- 
crorum Cordium Iesu et Mariae (Vulgo de Picpus), Praefectum Aposto- 
licum Kolensem. 

6 Iulii. — R. D. Stephanum Fan Kai-ping, cleri saecularis indigenae, 
Praefectum Apostolicum de Chaotung. 

die 17 Iulii. — R. P. Ioannem Arnaud, Societatis Parisiensis missio- 
num ad exteras gentes, Praefectum Apostolicum Thakhekensem. 


SACRA CONGREGATIO RITUUM 


I 


PISANA 
BEATIFICATIONIS ET CANONIZATIONIS SERVI DEI IOSEPHI TONIOLO, VIRI LAICI. 


SUPER DUBIO 
An signanda sit commissio Introductionis causae in casu et ad effectum 
de quo agitur. 


Ineffabili Dei misericordia et caritate Christus nos a peccati servi- 
tute redemit, ut adoptionem filiorum reciperemus (Gal., 4, 5). Quoniam 
autem universalis est redemptio, omnes ad hanc filiorum divinam ado- 
ptionem vocati sunt, ideo homines inter se fratres sunt, docente aperte 
Domino: omnes vos fratres estis (Mt., 23, 8). Quapropter Paulus: Non 
est, scribit, servus et liber... omnes enim vos unum estis in Christo Iesu 
(Gal., 3, 28), primogenito in multis fratribus (Rom., 8, 29). Idemque 
Apostolus Onesimum, Philemonis servum fugitivum, ad fidem conver- 
sum, domino uti fratrem remittit et vocat (v. 16). 

Haec autem conexio inter omnes homines cuiuscumque condicionis, 
sublimius in eucharistica Corporis Christi susceptione significatur at- 
que efficitur. Per hanc enim ipse Christus in nobis omnibus vivit, nos 
sibi coagmentat, vivificat, quodammodo in se transformat, illuminat ac 
docet : vere sacramentum pietatis, signum unitatis, vinculum caritatis! 
(Aug. in Io. tr. 26). 

Ecclesia, huic doctrinae parens, vel ab initio aequales esse coram 
Domino omnes homines cuiuscumque civilis condicionis sint atque ad 
eundem tendere finem docuit. Quod quidem actione quoque comproba- 
vit e. gr. agapis, cum divini panis fractione coniunctis, quarum sive li- 
beri sive servi communiter erant participes (Cfr. I Cor., 11, 21, 22, 
33, 34). Hinc sensim sine sensu servitutis institutum plene Ecclesiae 
opera abolitum est atque humanae personae dignitas plene vindicata. 

His vestigiis inhaerens hisque principiis fretus, Sanctissimus Domi- 
nus Noster Pius Papa XII hanc eandem dignitatem fortiter asseruit. 

Insigne monumentum vindicationis huius Summus Pontifex Leo XIII 
f. r., anno 1891 edidit, Litteras encyclicas, nempe Rerum Novarum; in 
quibus, de opificum condicione pertractans, horum humana divinaque 
iura sapienter declarat atque acriter defendit, «socialesque quae- 
stiones ») resolvit. 

Doctissimos in hac encyclica conscribenda consuluit viros, quos inter 
Servum Dei Iosephum Toniolo, qui incomparabile magisterium de so- 
cialibus quaestionibus, iuxta catholicam doctrinam in Pisana studio- 
rum universitate obivit, innumerisque scriptis ac contionibus illustravit. 

Quam doctrinam non modo ingenii acumine sibi comparaverat, sed, 
et praecipue, ab Ipso Divino Magistro assidua prece ac fere cotidiana 
Eucharistica susceptione hauriebat, uti ex eius vita, quam mox breviter 
delibamus, apparet. 

Servus Dei Tarvisii, die 7 martii, anno 1845 ortus, die 16 eiusdem 
mensis lustralibus aquis renatus est, cui Iosephi nomen fuit impositum. 
Bonarum artium studiis, Cellegii 3. Catharinae alumnus, Venetiis pe- 
ractis, in Patavina Universitate in iuridica incubuit studia, atque doctor 
renuntiatus est; paulloque post Venetiis cathedram Oeconomiae poli- 
ticae, Statisticae, atque administrativi iuris uti « Assistens » tenuit. 

Anno 1878, certamine superato, Mutinae ad « Oeconomiae ») cathe- 
dram electus fuit « extra ordinem Docens », cui disciplinae eodem anno 
Ius gentium additum fuit. Anno 1879 ad Pisanam Universitatem trans- 
latus, post triennium Professor ordinarius « Oeconomiae politicae ac 
socialis » nec non « Statisticae » factus est, quod munus ad mortem 
usque laudabiliter exercuit. 

Nobilissimum antecessoris officium uti sacrum apostolatum suscepit. 
Non solum enim in discipulorum animos humanam scientiam doctissi- 
mis sermonibus inserebat, sed et hanc cum divina plene consentire ab 
eaque originem ducere docebat. Acerrimas a Francomurariis aliisque 
Ecclesiae inimicis luctationes, atque insectationes fortiter sustinuit; 


verum eorum impii conatus, ut eum e cathedra deturbarent, infracti — 

sunt. Quum enim a pluribus honestis viris cum eius virtutes, tum prae- 
clarae animi dotes magni aestimarentur, hi valide ei faverunt. Porro in 
quaestionibus sociologicis, sicut extra Italiam summi viri: Ketteler, 
Kélping, La Tour du Pin, De Mun, Lorin, de Curtins, de Cepeda, Pot- 
tier, Cardinales Manning, Mermillod et Gibbons, aliique praecellebant, 
ita in Italia noster Dei Servus primas tenuit. Scientia quidem sed et 
summa pietate eius sermones in Catholicae Actionis, eucharisticis prae- 
cipue, conventibus habiti, renident, quam exemplo mirabili comproba- 
bat. Unanimes enim testes asserunt ipsum post sacram Corporis Chri- 
sti communionem veluti extra se raptum actionis gratiarum preces so- 
litum fuisse effundere. 

« Catholicae Actioni » ascriptus primum « Unionem Catholicam » pro 
socialibus studiis, Mariano Cardinale Rampolla atque Iosepho Callegari, 
Episcopo Patavino postea Cardinali, faventibus, instituit, deinde strenue 
pro eiusdem « Actionis Catholicae » propagatione ac reformatione, Beato 
Pio X auspice, adlaboravit. 

Sacrum nuptiale foedus cum Maria Schiratti anno 1878 inivit, in quo 
septem genuit filios e quibus quatuor, mature Angelis sociati, ad cae- 
lum evolarunt, ceteri vero parentibus digni facti sunt. 

Die octobris septima anni 1918 pientissime, Ecclesiae Sacramentis 
perceptis, obdormivit in Domino. Fama sanctitatis erumpente, in Pi- 
sana Archiepiscopali Curia atque per rogatoriales litteras in Curiis Vi- 
cariatus Romani, Ianuensi, Taurinensi, Mediolanensi, Brixiensi ac Ce- 
netensi ab anno 1934 ad annum 1940, ordinaria auctoritate constructi 
sunt processus super sanctitatis fama, scriptis atque vetito cultu nor 
praestito. 

Interim a Cardinalibus, Archiepiscopis, Episcopis, Abbatibus, Ge- 
neralibus Ordinum vel Congregationum moderatoribus, Praelatis, Re- 
ctoribus ac Professoribus Studiorum Universitatum, Societatibus Ca- 
tholicae Actionis, aliisque plusquam ducentae Summo Pontifici obla- 
tae sunt litterae Causae Introductionem postulantes. 

Scriptis Servi Dei diligenter a pluribus revisoribus attento studio 
perpensis, summisque laudibus elatis, nil obstare quominus ad ulte- 
riora procedi posse a Sacra hac Congregatione, die 1 iunii anno 1947 
decretum est. 

Servatis itaque de iure servandis, Rev. P. D. Guidone Anichini Ca- 
nonico Vaticano, Causae postulatore legitime constituto, instante, infra- 
scriptus Cardinalis S. R. C. Pro-Praefectus causaeque Ponens, in Or- 
dinaria Congregatione ad Vaticanas aedes, die 19 decembris nuper ela- 
psi anni, dubium posuit disceptandum: An signanda sit commissio In- 

troductionis Causae Servi Dei Iosephi Toniolo in casu et ad effectum de 
quo agitur, de eaque retulit. Emi ac Rmi Cardinales, relatione hac au- 
scultata, auditis quoque officialium Praelatorum suffragiis nec non 
R. P. D. Salvatore Natucci, Promotore Generali Fidei, omnibus mature 
perpensis, rescribendum censuere: Signandam esse commissionem, si 
Ssmo placuerit. | 

Facta autem ab eodem Promotore Generali, subsignato die, Ssmho 
D. N. Pio Papae XII relatione, Sanctitas Sua, rescriptum Emorum Pa- 
trum ratum habens, Commissionem Introductionis Causae Servi Dei 
Iosephi Toniolo Sua manu dignata est signare. 

Datum Romae, die 7 Ianuarii a. D. 1951. 


He C. Card. Micara, Ep. Velitern., Pro-Praefectus 


L. RS. 
+ A. Carinci, Archiep. Seleuc., Secretarius 


II 
YENCHOWFUEN. 


BEATIFICATIONIS ET CANONIZATIONIS SERVI DEI IOSPBPHI FRHEINADEMETZ, SACER- 
DOTIS MISSIONALIS SOCIETATIS VERBI DIVINI. 


SUPER DUBIO 


An signanda sit commissio Introductionis causae in casu et ad effectum 
de quo agitur. 


Euntes in mundum universum praedicate evangelium omni creaturae 
(Mc. 16, 15) dixit Dominus, cui invitationi innumeri ab aevo apostolico 
ad nostrum, volenti animo, effundere quoque sanguinem parati, respon- 
derunt; gentesque, christianas veritates, docere sategerunt. Quos inter 
inclita missionalis Societas Verbi divini insignem filium habere gloriatur, 
Iosephum Freinademetz. 

Qui die 15 aprilis anno 1852 in oppido Badia, Brixinen. Dioecesis, 
e piis parentibus ortus eodemque die in sacro fonte ad spiritualem vitam 
est renatus, cui Iosephi nomen impositum. Brixinae in Cassianeo gymna- 
sio dein in Episcopali Seminario bonis artibus ac philosophicis theologi- 
cisque disciplinis incubuit, dieque 25 iulii anno 1875 ad sacrum Presby- 
teratus Ordinem promotus est. Ad missiones inter paganos vocatum ab 
adulescentia se persentiens, ad Steylensem domum in Hollandia pro mis- 

sionibus a Servo Dei Arnoldo Janssen, Societatis Verbi Divini, atque 
Congregationum Servarum Spiritus Sancti et Servarum Spiritus Sancti 
de Adoratione perpetua fundatore, conditam advolavit; in qua ad mis- 
sionalem vitam pientissimo ardore se paravit. Leonis Papae XIII Romae 
benedictione accepta, die 15 martii a. 1879, Ancona profectus, die 20 apri- 
lis in urbem Hong-Kong, in Sinis, appulit atque a Vicario Apostolico, 
Episcopo Raimondi, liberali hospitio susceptus, magno cum fervore lin- 
guae sinensis studio attendit. 

Ad oppidum Polichwang, intra novae missionis Shantung meridio- 
nalis fines missus, animorum zelo actus, pedibus plerumque incedens, 
totum territorium sibi commissum peragrabat, tam efficaciter evangeli- 
zando, ut plurimos infideles Christo lucrifecerit. Episcopo Anzer saepe 
absente, eius vices gerebat. Catechistarum schola ei fuit concredita nec 
non rectoris domus ac procuratoris munia, aliquando quoque rectoris 
Seminarii clericorum. Anno 1889, ut nonnullis christianis opitularetur, 
Praefectum districtus Tsaohsien adivit, iustitiam adepturus, verum e 
contra, eodem stimulante, nonnulli iuvenes Servum Dei eiusque duos 
comites aggressi sunt, fustibus percusserunt ; per duas tresve leucas per 
plateas « traxerunt usque in suburbium orientale... Humi iacens, vexan- 
tibus se dixit: Cur percutite nos? Amice eos alloquens, iisdem praedi- 
cavit donec paulatim omnes dispersi sunt» (Henninghaus, Vic. Ap. 
Summ. p. 12). 

Anno 1900 Boxerum dira insectatione saeviente, Superior Provincialis 
electus fuit. Bonus pastor, ut christianis auxilium opem ferret, noluit 
loco declinare et e Sinis abire. 

Per octo super viginti annos apostolico ministerio in exemplum est 
functus, maximo cum animorum fructu, de se nil curans; quare nun- 
quam, ne ad reficiendas vires quidem, in patriam est reversus. 

Virtutum omnium mira specimina praebuit, quae sanctitatis famam 
ei compararunt, non modo apud sodales, sed etiam apud neophytas ipsos- 
que paganos. 

Die 28 ianuarii anno 1908, gravi morbo affectus, quem infirmis assi- 
stens contraxit, durissimis doloribus cruciatus, quos patientissime to- 
leravit, Ecclesiae Sacramentis refectus, lectissimum spiritum exhalavit. 

Sanctitatis fama erumpente, ordinaria auctoritate, nonnullis neces- 
sariis dispensationibus obtentis, in Sinis informativae inquisitiones pe- 
ractae sunt atque per rogatoriales litteras in Brixinensi Curia. In quibus 
de scriptis quoque atque de liturgico cultu non praestito actum est. 
Iamvero scripta fuerunt duobus theologis censoribus examinanda propo- 
sita, quorum iudicia plenariae Cardinalium Congregationi subiecta sunt 

atque duo favorabilia decreta diebus 20 novembris a. 1940 et 2 augusti 
a. 1942 edita sunt. 

Plures quoque litterae, causae Introductionem postulantes, Summo 
Pontifici porrectae sunt a Cardinalibus, Archiepiscopis, Episcopis aliis- 
que praeclaris viris. 

Paratis itaque de iure servandis, in Ordinario Sacrae Rituum Con- 
gregationis coetu die 12 huius mensis habito, Riho D. Godefrido Groessl, 
causae postulatore, instante, subscriptus Cardinalis S. R. C. Pro-Prae- 
fectus Causaeque Ponens, dubium proposuit disceptandum : An signanda 
sit commissio Introductionis causae huius Servi Dei in casu et ad effe- 
ctum de quo agitur, de eaque retulit. Emi ac Rmi Cardinales relatione 
auscultata, perpensis quoque officialium Praelatorum suffragiis, audito 
quoque R. P. D. Salvatore Natucci, Fidei Promotore Generali, rescri- 
bere censuerunt: Signandam esse commissionem Introductionis causae 
si Ssmo placuerit. 

Facta autem ab infrascripto, subsignata die, Summo Pontifici rela- 
tione, Sanctitas Sua, rescriptum Emorum Patrum ratum habens, com- 
missionem Introductionis causae Servi Dei Iosephi Freinademetz Sua 
manu signare dignata est. 

Datum Romae, die 22 Iunii a. D. 1951. 


C. Card. Micara, Ep. Velitern., Pro-Praefectus 


L. & 8. 


¢ A. Carinci, Archiep. Seleuc., Secretarius 

DIARIUM ROMANAE CURIAE 


SEGRETERIA DI STATO 


NOMINE 


Con Brevi Apostolici, il Santo Padre Pio XII, felicemente regnante si é de- 


gnato di nominare: 


10 febbraio 1947. L’Emo e Revo Signor Cardinale Segura y Saenz Pietro, 


24 » 
13° marzo 
2 aprile 
» » 
» » 
9 maggio 
10 » 
» » 
» » 
» 
15 » 
1 giugno 


Protettore delle Suore della Sacra Famiglia 
(Barcellona). 


1951. L’Etho e Reviho Signor Cardinale Micara Clemente, Pro- 


» 


» 


tettore delle Suore del Sacro Cuore di Gesv (Ra- 
gusa). 

L’Emo e Revino Signor Cardinale van Roey Giuseppe Er- 
nesto, Protettore delle Figlie di Maria e Giusep- 
pe, dette Dame di Maria (Malines). 

L’Emo e Revino Signor Cardinale Micara Clemente, Pro- 
tettore delle Suore di 8S. Giovanni Battista 
(Roma). 

L’Emo e Reviho Signor Cardinale Pizzardo Giuseppe, Pro- 
tettore del Pontificio Collegio Scozzese (Roma). 

L’Emo e Revinmo Signor Cardinale Piazza Adeodato Gio- 
vanni, Protettore dei Carmelitani dell’ Antica 
Osservanza (Roma). 

L’Emo e Revo Signor Cardinale Copello Giacomo Luigi, 
Protettore delle Suore della Mercede del Divino 
Maestro (Buenos Aires). 

L’Emo e Revino Signor Cardinale Micara Clemente, Pro- 
tettore delle Povere Suore Bonaerensi di 8. Giu- 
seppe sotto il patrocinio della B. V. M. del 
Carmine (Buenos Aires). 

L’Emo e Revmo Signor Cardinale Micara Clemente, P: -- 
tettore della Congregazione dei Figli della Sa- 
cra Famiglia (Barcellona). 

L’Emo e Revino Signor Cardinale Micara Clemente, Pro- 
tettore delle Suore della Piccola Compagnia di 
Maria (Roma). 

L’Emo e Revimo Signor Cardinale Micara Clemente, Pro- 
tettore delle Suore Domenicane di San Sisto 
Vecchio (Roma). 

L’Emo e Revmo Signor Cardinale Micara Clemente, Pro- 
tettore delle Suore Orsoline del Sacro Cuore di 
Gesu Agonizzante (Roma). 

L’Emo e Revmo Signor Cardinale Ruffini Ernesto, Protet- 
tore delle Suore Serve dei Poveri del « Boccone 
del Povero » (Palermo). 


‘45 
» 4. 
» 

» 

18 


13 


20 


v 


13 


14 


16 


» 


agosto 


settembre 


novembre 


dicembre 


marzo 1948. 


febbraio 1949. 


luglio 

dicembre 

aprile 
aprile 


maggio 


9 giugno 1951. 


» 


» 


1946. 


» 


1950. 


» 


1951. 


» 


Protonotari Apostolici ad instar participantium : 


L’Emo e Revimo Signor Cardinale Micara Clemente, Pro- 
tettore delle Suore Francescane Ospedaliere 
Portoghesi (Porto). 

L’Emo e Revo Signor Cardinale Micara Clemente, Pro- 
tettore dei Figli di Maria Immacolata, Pavonia- 
ni (Brescia). 

L’Emo e Revino Signor Cardinale Canali Nicola, Protet- 
tore delle Suore Missionarie Domenicane del 
Sacratissimo Cuore di Gesd (Salisbury). 

L’Emo e Revino Signor Cardinale Aloisi Masella Benedet- 
to, Protettore delle Figlie di Gest (Salamanca). 

L’Emo e Revino Signor Cardinale Micara Clemente, Pro- 
tettore delle Suore della Carita di Santa Croce 
di Ingenbohl. 

L’Emo e Revihno Signor Cardinale Pizzardo Giuseppe, Pro- 
tettore delle Suore Missionarie Francescane del- 
UVImmacolata Concezione (Roma). 

. E. Reva Mons. Verolino Gennaro, Arcivescovo tit. di 
Corinto, Nunzio Apostolico nelle Repubbliche 

di Guatemala e El Salvador. 


Assistenti al Soglio Pontificio: 


S. E. Revina Monsig. Dias Giuseppe del Patrocinio, Ve- 
scovo di Beja. 

S. E. Revma Monsig. De Jesus y Souza Agostino Vescovo 
di Oporto. 

S. E. Revita Me Namara Giovanni Michele, Vescovo tit. 
di Eumenia. 

S. E. Reva Monsig. Gsell Francesco Saverio, Vescovo 
tit. di Paro. 

S. E. Reva Monsig. Liston Giacomo Michele, Vescovo di 
Auckland. 

8S. E. Reva Monsig. Carinci Alfonso, Arcivescovo tit. di 
Seleucia d’Isauria. 

S. E. Reva Monsig. Garriga Mariano Simon, Vescovo di 
Corpus Christi. 

Ss. E. Revita Monsig. Bucko Giovanni, Vescovo tit. di 
Cadi. 

S. E. Reva Monsig. Gercke Daniele Giacomo, Vescovo 

di Tucson. 


dicembre 1949. Monsig. Emery Leonardo, dell’arcidiocesi di Birmingham. 
maggio 1950. Monsig. Rosa Emanuele Francesco, della diocesi di Pira- 


ottobre 


cicaba. 
Monsig. Neis Leopoldo, dell’arcidiocesi di Porto Alegre. 

“PONTIFICIA ACADEMIA SCIENTIARUM 


TATIONES 
N. 3 - ANTONIO TADDEI 


LE LACERTE (ARHAEOLACERTA E PODARCIS) 


DELL’ISTRIA E DELLA DALMAZIA 
pp. 137-168 L. 260 


N. 4.- GIOV. BATT. RIZZA 
SULLE FUNZIONI ANALITICHE 
NELLE ALGEBRE IPERCOMPLESSE 
pp. 169-196 L. 230 


N. 5 - ANTONIO TADDEI 


LA LGACERTA (LACERTA).IN ITALIA 
Pp. 197-220, 2 fig. L. 215 


N. 6 - JOSE G. SINERIZ 
LA REDUCCION TOPOGRAFICA 
EN LA PROSPECCIONE CON GRAVIMETRO 
pp. 221-240, 4 fig. L. 200 


ACTA 
N. 5 - ETTORE FUNAROLI 


SUL CALCOLO DI SCHIERE ALARI DI PROFILI 


SOTTILI DI CURVATURA NON TRASCURABILE 
pp. 45-56, 2 fig. L. 120 


N. 6 - D. B. SCOTT 
ON THE FUNDAMENTAL THEOREM FOR POINT-POINT 
ALGEBRAIC SURFACE 
pp. 57-62 L. 50 


7 - FRANCESCO CEDRANGOLO - ENZO LEONE - DOMENICO ZIMMARINO 
AZIONE DELLA STREPTOMICINA SULLA SINTESI 
DELLA NELL’HORDEUM VULGARE 

pp- 63-70 L. 65 


N. 8 — P. DRUMAUX 


UVEMENT DE RECESSION D 
EXTRO-GALACTIQU 
2° partie pp. 71-86 L. 130 


ES 
ES 


N. 9 - MODESTO PANETTI 


IL PROBLEMA STATICO E COSTRUTTIVO 

DEL COMPLESSO DI DUE TUBI FRA LORO ORTOGONALI 

SOGGETTI A SOPRAPRESSIONE E DEPRESSIONE INTERNA 

GALLERIE AERODINAMICHE A CIRCUITO CHIUSO 
pp. 87-106 L. 200 


Veneunt apud: LIBRERIA EDITRICE VATICANA 

LIBRERIA EDITRICE VATICANA 
CITTA DEL VATICANO 


PONTIFICALE ROMANUM 


Quatuor volumina in folio (cm. 30% x 444% — 22 x 33), charta optima, typis 
rubris ac nigris, cum pulcherrimis incisionibus aeneis. 

Perfecte referunt editionem illam accuratissimam, quam Reviha Camera 
Apostolica in lucem prodidit; cui tamen ea omnia opportune adiecta sunt, quae 
eam utiliter complent. 

Quatuor volumina (I, II, 11I, IV et Appendix) soluta: Lit. 18.000 ($ 30). 


Cum dorso corio contecto, planis autem operimentis linteo protectis, sectio- 
ne foliorum aurea, cruce aurea in anteriore ac posteriore parte impressa; ac 
praeterea cum titulis in dorso, cum signaculis et cum apto pro unoquoque 
volumine tegumento: Lit. 35.000 ($ 60). 


Corio caprino contecta per totum, cum aureis ornamentis atque aurea eruce 
in anteriore ac posteriore parte impressa, cum sectione foliorum. aurea cum 
dorso titulis ornato, cum gignaculis opportunisque pro unoquoque volumine 
tegumentis: Lit. 50.000 (% 90). 


Ut supra; ac praeterea interna operimenti parte aureis ornamentis in mar- 
ginibus decorata ac serico linteo protecta: Lit. 60.000 ($ 110). 


Sac. ALAPHRIDUS OTTAVIANI | 


INSTITUTIONES IURIS PUBLICI ECCLESIASTICI 


EDITIO TERTIA 


Vol. I, Ecclesiae constitutio socialis et potestas, pp. xvi-452. 1947. Lib. 1000 ($ 2) 
Vol. II, Ecclesia et Status, pp. vu-497. 1948. Lib. 1000 ($ 2) 


COMPENDIUM IURIS PUBLICI ECCLESIASTICI 


in usum Auditorum S. Theologiae, pp. vim1-504, Editio altera, iterum impressa, 1948 
L. 800 ($ 1,60) 


PETRI Card. GASPARRI 


TRACTATUS CANONICUS DE MATRIMONIO 


Editio nova ad mentem Codicis I. C. —- Vol. I, pp. 472 - Vol. II, cum alligatis. In brochure, pp. 620 
In Italia L. 700 — Estero $ 1,50 


CATECHISMUS CATHOLICUS 


In-12, pp. 488 - In Italia L. 100 - Estero $ 0,40 


CODEX IURIS CANONICI 


Volumina pro varia forma pretium: 

editio in-32° (cm. 8><12), volumen ex charta indica, linteo anglico contectum 
cum titulo aureo Lit. 1300 (% 2,50); 

editio in-12° cum Fontium annotatione (em. 12,5><19,5), volumen solutum ~ 
Lit. 1200 ($ 2,20) Linteo contectum Lit. 1500 ($ 3); 

editio in-18° (cm. 9,515), volumen solutum Lit. 700 ($ 1,30). Linteo conte- 
etum Lit. 1000 ($ 1,80); 

editio in-8°, cum Fontium annotatione (em. 16,5><26), volumen solutum 
Lit. 800 ($ 1,50). 

